title: चूड़ामणि

text: चूड़ामणि स्त्रियों के पहनने का एक आभूषण होता है मंथन से चौदह रत्न निकले, उसी समय सागर से दो देवियों का जन्म हुआ – १– रत्नाकर नन्दिनी २– महालक्ष्मी रत्नाकर नन्दिनी ने अपना तन मन श्री हरि ( विष्णु जी ) को देखते ही समर्पित कर दिया ! जब उनसे मिलने के लिए आगे बढीं तो सागर ने अपनी पुत्री को विश्वकर्मा द्वारा निर्मित दिव्य रत्न जटित चूडा मणि प्रदान की ( जो सुर पूजित मणि से बनी) थी। इतने में महालक्षमी का प्रादुर्भाव हो गया और लक्षमी जी ने विष्णु जी को देखा और मनही मन वरण कर लिया यह देखकर रत्नाकर नन्दिनी मन ही मन अकुलाकर रह गईं सब के मन की बात जानने वाले श्रीहरि रत्नाकर नन्दिनी के पास पहुँचे और धीरे से बोले – मैं तुम्हारा भाव जानता हूँ, पृथ्वी को भार- निवृत करने के लिए जब – जब मैं अवतार ग्रहण करूँगा , तब-तब तुम मेरी संहारिणी शक्ति के रूप मे धरती पे अवतार लोगी , सम्पूर्ण रूप से तुम्हे कलियुग मे श्री कल्कि रूप में अंगीकार करूँगा अभी सतयुग है तुम त्रेता , द्वापर में, त्रिकूट शिखर पर, वैष्णवी नाम से अपने अर्चकों की मनोकामना की पूर्ति करती हुई तपस्या करो। तपस्या के लिए बिदा होते हुए रत्नाकर नन्दिनी ने अपने केश पास से चूडामणि निकाल कर निशानी के तौर पर श्री विष्णु जी को दे दिया वहीं पर साथ में इन्द्र देव खडे थे , इन्द्र चूडा मणि पाने के लिए लालायित हो गये, विष्णु जी ने वो चूडा मणि इन्द्र देव को दे दिया , इन्द्र देव ने उसे इन्द्राणी के जूडे में स्थापित कर दिया। शम्बरासुर नाम का एक असुर हुआ जिसने स्वर्ग पर चढाई कर दी इन्द्र और सारे देवता युद्ध में उससे हार के छुप गये कुछ दिन बाद इन्द्र देव अयोध्या राजा दशरथ के पास पहुँचे सहायता पाने के लिए इन्द्र की ओर से राजा दशरथ कैकेई के साथ शम्बरासुर से युद्ध करने के लिए स्वर्ग आये और युद्ध में शम्बरासुर दशरथ के हाथों मारा गया। युद्ध जीतने की खुशी में इन्द्र देव तथा इन्द्राणी ने दशरथ तथा कैकेई का भव्य स्वागत किया और उपहार भेंट किये। इन्द्र देव ने दशरथ जी को ” स्वर्ग गंगा मन्दाकिनी के दिव्य हंसों के चार पंख प्रदान किये। इन्द्राणी ने कैकेई को वही दिव्य चूडामणि भेंट की और वरदान दिया जिस नारी के केशपास में ये चूडामणि रहेगी उसका सौभाग्य अक्षत–अक्षय तथा अखन्ड रहेगा , और जिस राज्य में वो नारी रहेगी उस राज्य को कोई भी शत्रु पराजित नही कर पायेगा। उपहार प्राप्त कर राजा दशरथ और कैकेई अयोध्या वापस आ गये। रानी सुमित्रा के अदभुत प्रेम को देख कर कैकेई ने वह चूडामणि सुमित्रा को भेंट कर दिया। इस चूडामणि की समानता विश्वभर के किसी भी आभूषण से नही हो सकती। जब श्री राम जी का व्याह माता सीता के साथ सम्पन्न हुआ । सीता जी को व्याह कर श्री राम जी अयोध्या धाम आये सारे रीति- रिवाज सम्पन्न हुए। तीनों माताओं ने मुह दिखाई की प्रथा निभाई। सर्व प्रथम रानी कैकेई ने मुँह दिखाई में कनक भवन सीता जी को दिया। सुमित्रा जी ने सीता जी को मुँह दिखाई में चूड़ामणि प्रदान की। अंत में कौशिल्या जी ने सीता जी को मुँह दिखाई में प्रभु श्री राम जी का हाथ सीता जी के हाथ में सौंप दिया। संसार में इससे बडी मुँह दिखाई और क्या होगी। सीताहरण के पश्चात माता का पता लगाने के लिए जब हनुमान जी लंका पहुँचते हैं हनुमान जी की भेंट अशोक वाटिका में सीता जी से होती है। हनुमान जी ने प्रभु की दी हुई मुद्रिका सीतामाता को देते हैं और कहते हैं – मातु मोहि दीजे कछु चीन्हा,जैसे रघुनायक मोहि दीन्हा चूडामणि उतारि तब दयऊ, हरष समेत पवन सुत लयऊ सीता जी ने वही चूडा मणि उतार कर हनुमान जी को दे दिया , यह सोंच कर यदि मेरे साथ ये चूडामणि रहेगी तो रावण का बिनाश होना सम्भव नही है। हनुमान जी लंका से वापस आकर वो चूडामणि भगवान श्री राम को दे कर माताजी के वियोग का हाल बताया। स्वार्थ और परमार्थ दोनों की सिद्धि ईश्वर के द्वारा होती है. जीव(विभीषण)के अंतःकरण में मोह(रावण)के प्रति वितृष्णा उत्पन्न होती है, और जीव अन्त में मोह का परित्याग करके,भगवान की शरण में जाता है. और जब भगवान की शरण में आता है,तो जीवन का एक और अपवाद,एक और अंतर सामने आता है. और वह क्या? भाई! कहा जाता है कि जो प्रेय चाहेगा,उसे श्रेय नहीं मिलेगा और जो श्रेय चाहेगा उसे प्रेय नहीं मिलेगा. पर विभीषण के प्रसंग में रामचरितमानस का दर्शन यही है कि, नहीं! नहीं! परमार्थ और स्वार्थ दोनों एक साथ रह सकते हैं, मिल सकते हैं. दोनों एक दूसरे का पूरक बन सकते हैं. ईश्वर का आश्रय लेने पर, विभीषण(जीव) जब ईश्वर को शरणागत होता है तो, परमार्थिक दृष्टि से उसने ईश्वर को प्राप्त कर लिया. और भौतिक दृष्टि से अन्ततोगत्वा वह लंका का स्वामी बना. स्वार्थ और परमार्थ दोनों की सिद्धि ईश्वर के द्वारा होती है.यह सत्संग का ही प्रभाव है. गोस्वामीजी ने लिखा है – जलचर थलचर नभचर नाना।जे जड़ चेतन जीव जहाना।। मति कीरति गति भूति भलाई।जब जेहि जतन जहाँ जेहि पाई।। सो जानब सतसंग प्रभाऊ।लोकहुँ बेद न आन उपाऊ।। अर्थात जल में रहने वाले, जमीन पर चलने वाले और आकाश में विचरने वाले नाना प्रकार के जड़-चेतन जितने जीव इस जगत में हैं , उनमें से, जिसने, जिस समय, जहाँ कहीं भी, जिस किसी यत्न से, बुद्धि, कीर्ति, सद्गति, विभूति (ऐश्वर्य) और भलाई पाई है, सो सब सत्संग का ही प्रभाव समझना चाहिए. वेदों में और लोक में इनकी प्राप्ति का दूसरा कोई उपाय नहीं है. बड़ी अद्भुत है सत्संग की महिमा सुंदर काण्ड का बहुत ही सुंदर है, जब हनुमानजी लंका में प्रवेश कर रहे है, हनुमानजी ने तो पूरी लंका में ही सत्संग के द्वारा प्रभाव डाला था,पर हनुमानजी के सत्संग का प्रभाव दो ब्यक्तियों पर बड़ा गहरा पड़ा, एक तो लंकिनी पर और दूसरे विभीषण पर. लंकिनी पर तो उनके सत्संग का विशिष्ट प्रभाव पड़ा. हनुमानजी ने सोचा कि छोटे बनकर लंका में घुसें पर,रावण का सुरक्षा तंत्र इतना सुदृढ़ था कि,ज्यों ही घुसने लगे,लंकिनी ने हनुमानजी को पकड़ लिया. हनुमान जी ने लंकिनी से पूछा – कि क्या लंका में सब भूखे ही भूखे रहते हैं?जो मिलता है,वही खाने के लिए कहता है? सबको भूख लगी है क्या? लंकिनी ने कहा – देख नहीं रहा है!लंका में इतना सोना है,इतना वैभव है,इतने भोज्यपदार्थ हैं, लंका में भूखा कौन है? हनुमानजी ने कहा – यदि लंका में कोई भूखा नहीं है,तो तुम मुझे खाना क्यों चाहती हो? तुरन्त लंकिनी ने कहा– मोर अहार जहाँ लगि चोरा। मैंने चोरी मिटाने का ब्रत लिया है,इसलिए मैं चोरों को खा जाती हूँ , तुझे खाने का कारण चोरों को मिटाना ही है,भूख नहीं. बस ज्यों ही हनुमान जी ने सुना,तुरन्त उठकर खड़े हुए,और कसकर एक मुक्का लगाया. लंकिनी मुँह के बल गिरी और मुँह से रक्त गिरने लगा.और उसके बाद हाथ जोड़कर खड़ी हो गयी और कहने लगी– तात स्वर्ग अपवर्ग सुख धरिय तुला एक अंग। तूल न ताहि सकल मिलि जो सुख लव सतसंग।। आपके सत्संग से मैं धन्य हो गयी, हनुमानजी ने कोई भाषण तो दिया नहीं लंकिनी के सामने,केवल एक मुक्का कस के मारा और वह कहने लगी बढ़िया सत्संग हुआ. पर यदि हम बिचार करे, तो सत्संग मुक्केबाजी ही है.पर अगर उसकी सही चोट लगे तो. यह बात और है कि मुक्के बरसते रहते हैं और मुक्के बरसने के बाद भी कभी संसार के राग रूपी रक्त नहीं बहता,कभी मुँह के बल नहीं गिरते, आगे रावण को भी हनुमानजी ने मुक्का मारा.और जब मुक्का लगा तो रावण भी थोड़ी देर के लिए अचेत हो गया, और उठा तो कहा – बंदर! तेरे मुक्के में बड़ी शक्ति है. हनुमानजी ने तो सिर पीट लिया. रावण ने कहा – मैं तुम्हारी प्रशंसा कर रहा हूँ और तुम सिर पीट रहे हो? हनुमान जी ने कहा– धिग धिग मम पौरुष धिग मोही।जौं तैं जिअत रहेसि सुरद्रोही।। जब तुम नहीं मरे,तो प्रशंसा कैसी? प्रशंसा तो तब है जब सत्संग के प्रहार से मोह मर जाए. तब तो मुक्के का ठीक प्रभाव है.पर सत्संग का प्रहार होने के बाद भी मोह ज्यों का त्यों बना रहे,तो सत्संग का प्रभाव ही क्या रहा. मुक्के का प्रभाव लंकिनी पर ठीक पड़ा.हनुमानजी को लंकिनी चोर क्यों कह रही थी? वह मानती थी कि लंका का स्वामी रावण है और इस नगर में रात्रि के समय जो छोटासा बनकर घुसना चाहता है,वह चोर है.हनुमानजी ने मुक्का मारकर गिरा दिया. हनुमान जी ने कहा- पहले चोर और साहूकार की परिभाषा तो समझ ले. अगर तेरा ब्रत यही था कि जो चोर है, उसी को खाऊँगी,तो सबसे पहले रावण को खाती,जो सीताजी को चुरा कर लाया है।मैं तो चोरी का पता लगाने आया हूँ. चोर तो रावण है,और जो चोर है,उसको तू स्वामी समझ बैठी है.और मुझे समझ बैठी कि मैं चोर हूँ. तेरा तो मस्तिष्क ही उल्टा है.इसलिए तुझे मुक्के की आवश्यकता है,ताकि तेरा दिमाग ठिकाने आ जाय. और हुआ भी यही, लंकिनी तुरंत हनुमानजी से कहने लगी – प्रबिसि नगर कीजै सब काजा।हृदय राखि कोसल पुर राजा।। लंकिनी ने कहा – कि महाराज!मैं भूल से समझती थी कि मैं रावण की चेरी हूँ,और लंका का स्वामी रावण है. पर आपके प्रहार से ऐसा लगने लगा कि सच्चा स्वामी तो ईश्वर है. ऐसी परिस्थिति में तुम ईश्वर का काम करने जा रहे हो,तो ईश्वर को हृदय में रखकर प्रवेश करो. और दूसरी भ्रान्ति विभीषण के मन में भी थी, इनका भी सत्संग के माध्यम से भ्रम दूर होता है.


title: औद्योगिक क्षेत्र

text: औद्योगिक क्षेत्र (industrial park, industrial estate) किसी नगर, राज्य या अन्य प्रशासनिक भौगोलिक इकाई का वह भाग होता है जिसका प्रयोग अधिकांश रूप से उद्योग के लिए होता हो। इसमें कारख़ाने और अन्य औद्योगिक भवन होते हैं और अक्सर लोगों के आवास का कोई प्रबन्ध नहीं होता, यानि यहाँ काम करने वाले कर्मी अलग आवासीय क्षेत्रों से यहाँ काम करने आते हैं। औद्योगिक क्षेत्र अक्सर नगरों की बाहरी सीमा पर स्थित होते हैं।


title: प्रतिगामी स्खलन

text: प्रतिगामी स्खलन (अंग्रेजी: Retrograde ejaculation) उस स्थिति को कहते हैं जब संभोग के दौरान वीर्य लिंग के माध्यम से निकलने के बजाय मूत्राशय में प्रवेश कर जाता है, यद्यपि पुरुष फिर भी यौन चरमोत्कर्ष तक पहुँचते हैं। प्रतिगामी स्खलन की स्थिति में पुरुष या तो बहुत कम या फिर बिल्कुल भी वीर्य स्खलित नहीं करते हैं, इसलिए इसे कभी-कभी सूखा संभोग भी कहा जाता है।


title: प्रतिगामी स्खलन

text: हालांकि प्रतिगामी स्खलन स्वास्थ्य के लिए हानिकारक नहीं है, लेकिन यह पुरुषों में बांझपन का कारण बन सकता है। आमतौर पर प्रजनन क्षमता को बहाल करने के लिए प्रतिगामी स्खलन का उपचार आवश्यक होता है।


title: प्रतिगामी स्खलन

text: प्रतिगामी स्खलन किसी पुरुष की स्तंभन या यौन चरमोत्कर्ष प्राप्त करने की क्षमता को प्रभावित नहीं करता है लेकिन चरमोत्कर्ष प्राप्त करने पर वीर्य लिंग के रास्ते बाहर आने के बजाय आपके मूत्राशय में चला जाता है।


title: प्रतिगामी स्खलन

text: प्रतिगामी स्खलन की स्थिति में पुरुष या तो बहुत कम या फिर बिल्कुल भी वीर्य स्खलित नहीं करते हैं। (शुष्क संभोग)


title: चाँद का कुर्ता

text: लेकिन माँ को समझ नहीं आता कि चाँद को किस नाप का कुर्ता सिलवाए क्योंकि चाँद का आकार तो घटता-बढ़ता रहता है|


title: छत्तीसगढ़ के आभूषण

text: छत्तीसगढ़ की सांस्कृतिक विशेषता का सौंदर्य यहां के आभूषणों में निहित है। उम्र-वर्ग, सामाजिक दरजे और भौगोलिक कारक से वर्गीकृत होता आभूषणों का भेद, इसे व्यापक और समृद्ध कर देता है। आभूषणों के रूप में सौंदर्य की कलात्मक चेतना का एक आयाम हजारों साल से जीवन्त है और आज भी सुनहरे-रुपहले पन्नों की तरह प्रकट है।


title: छत्तीसगढ़ के आभूषण

text: प्राकृतिक एवं अचल श्रृंगार ‘गोदना’ से इसका प्रारंभिक सिरा खुलता है। टोने-टोटके, भूत-प्रेतादि से बचाव के लिए गोदना को जनजातीय कुटुम्बों में रक्षा कवच की तरह अनिवार्य माना जाता रहा है। अधिकतर स्त्रियां, पवित्रता की भावना एवं सौंदर्य के लिये गोदना गोदवाती हैं। फूल-पत्ती, कांच-कौड़ी से होती रुपाकार के आकर्षण की यह यात्रा निरंतर प्रयोग की पांत पर सवार है। गुफावासी आदि मानव के शैलचित्रों, हड़प्पाकालीन प्रतिमाओं, प्राचीन मृण्मूर्तियों से लेकर युगयुगीन कलावेशेषों में विभिन्न आकार-प्रकार के आभूषणों की ऐतिहासिकता दिखाई पड़ती है।


title: छत्तीसगढ़ के आभूषण

text: मानव के श्रृंगार में यहां सोना, चांदी, लोहा, अष्टधातु, कांसा, पीतल, गिलट, जरमन और कुसकुट (मिश्र धातु) मिट्टी, काष्ठ, बांस, लाख के गहने प्रचलित हैं। सोलह श्रृंगारों में ‘गहना’ ग्रहण करने के अर्थ में है और ‘आभूषण’ का अर्थ अलंकरण है। जनजातीय आभूषणों पर गोत्र चिन्ह अंकित करने की प्रथा है। आभूषण-धार्मिक विश्वास, दार्शनिक चिंतन, सौंदर्य बोध और सामाजिक संगठन का भी परिचायक होता है।


title: छत्तीसगढ़ के आभूषण

text: शिशु जन्म, विवाह जैसे मांगलिक और संस्कार अवसरों पर आभूषण लेन-देन तथा धारण करने की प्रथा विशेष रूप से है। आभूषणों को श्रृंगार के अलावा ग्रह-नक्षत्र, ज्योतिष प्रयोजन और एक्यूप्रेशर-एक्यूपंचर से भी जोड़ा जाता है, स्त्री-धन तो यह है ही। छत्तीसगढ़ में प्रचलित सुवा ददरिया गीतों में आभूषणों का उल्लेख रोचक ढंग से हुआ है। एक लोकगीत में बेटी सुवा नाचने जाने के लिए अपनी मां से उसके विभिन्न आभूषण मांगती है- ‘दे तो दाई तोर गोड़ के पैरी, सुवा नाचे बर जाबोन’ और इसी क्रम में हाथ के बहुंटा, घेंच के सूंता, माथ के टिकली, कान के खूंटी, हाथ के ककनी आदि वर्णित है।


title: छत्तीसगढ़ के आभूषण

text: शरीर के विभिन्न हिस्सों में से सिर के परंपरागत आभूषण बाल, जूड़े व चोटी में धारण किए जाते है, जिसमें जंगली फूल, पंख, कौड़ियां, सिंगी, ककई-कंघी, मांगमोती, पटिया, बेंदी प्रमुख हैं। चेहरे पर टिकुली के साथ के साथ कान में ढार, तरकी, खिनवां, अयरिंग, बारी, फूलसंकरी, लुरकी, लवंग फूल, खूंटी, तितरी धारण की जाती है तथा नाक में फुल्ली, नथ, नथनी, लवंग, बुलाक धारण करने का प्रचलन है।


title: छत्तीसगढ़ के आभूषण

text: सूंता, पुतरी, कलदार, सुंर्रा, संकरी, तिलरी, हमेल, हंसली जैसे आभूषण गले में शोभित होते है। बाजू, कलाई और उंगलियों में चूरी, बहुंटा, कड़ा, हरैया, बनुरिया, ककनी, नांमोरी, पटा, पहुंची, ऐंठी, मुंदरी (छपाही, देवराही, भंवराही) पहना जाता है। कमर में भारी और चौड़े कमरबंद-करधन पहनने की परंपरा है और पैरों में तोड़ा, सांटी, कटहर, चुरवा, चुटकी, बिछिया (कोतरी) पहना जाता है। बघनखा, ठुमड़ा, मठुला, मुंगुवा, ताबीज आदि बच्चों के आभूषण हैं, तो पुरुषों में चुरुवा, कान की बारी, गले में कंठी पहनने का चलन है।


title: छत्तीसगढ़ के आभूषण

text: छत्तीसगढ़ की संस्कृति में आभूषणों की पृथक पहचान व बानगी है। आदिम युग से ही प्राकृतिक और वानस्पतिक उत्पादन से लेकर सामाजिक विकास कम में बहुमूल्य धातु और रत्नों का प्रयोग होता रहा है। लकऱी, बांस, फूल, पत्ती, पंख, कांच, कौड़ी और पत्थर जैसे अपेक्षाकृत स्वाभाविक और आकर्षक लगने वाले मोलरहित पदार्थो को सौंदर्य-बोध से अपनाकर उनसे सजा संवरा गौरव, वस्तुतः आंतरिक सौंदर्य के फलस्वरुप है, वहीं बहुमूल्य धातुओं और रत्नों के विविध प्रयोग से छत्तीसगढ़ के आभूषण, राज्य की सास्कृतिक और कलात्मक गौरव गाथा के समक्ष प्रतीक हैं


title: बैरल (इकाई)

text: बैरल मात्रा (वॉल्यूम) की कई इकाइयों में से एक है जिसमें ड्राई बैरल, फ्लूइड बैरल (यूके बीयर बैरल, यू.एस. बीयर बैरल), ऑयल बैरल आदि शामिल हैं। कुछ बैरल इकाइयों की मात्रा दूसरों से दुगनी होती है और कई मात्राएँ लगभग की रेंज में होती हैं।


title: बैरल (इकाई)

text: फ्लूइड बैरल, किस चीज को और कहाँ मापा जा रहा है इसके आधार पर अलग-अलग होते हैं। तेल के बैरलों के लिए अगला सेक्शन देखें.


title: बैरल (इकाई)

text: ब्रिटेन में एक बियर बैरल होता है। अमेरिका में ज्यादातर फ्लूइड बैरल (तेल के अलावा) (हॉग्सहेड का आधा) होते हैं लेकिन एक बियर बैरल होता है।


title: बैरल (इकाई)

text: 42 यूएस गैलन के मानक ऑयल बैरल का प्रयोग संयुक्त राज्य अमेरिका में कच्चे तेल (क्रूड ऑयल) और अन्य पेट्रोलियम उत्पादों के मापक के रूप में किया जाता है। अन्य स्थानों में तेल को आम तौर पर घन मीटरों (एम) या टनों (टी) में मापा जाता है, टनों का इस्तेमाल ज्यादातर यूरोपीय तेल कंपनियों द्वारा किया जाता है। अमेरिकी स्टॉक एक्सचेंजों में सूचीबद्ध अंतरराष्ट्रीय कंपनियाँ वैश्विक रिपोर्टिंग संबंधी उद्देश्यों के लिए अपनी तेल उत्पादन की मात्रा को बैरलों में बताना पसंद करती हैं और यूरोपीय एक्सचेंजों में सूचीबद्ध कंपनियाँ अपने उत्पादन को टनों (1.1 उत्तर अमेरिकी टन) में व्यक्त करती हैं। घनत्व के आधार पर एक टन में तेल के 6 से 8 बैरल हो सकते हैं। उदाहरण के लिए: प्रति टन हेवी डिस्टिलेट के 256 यू.एस. गैलन [6.1 बैरल], प्रति टन कच्चे तेल के 272 गैलन [6.5 बैरल] और प्रति टन गैसोलिन के 333 गैलन [7.9 बैरल].


title: बैरल (इकाई)

text: 19वीं सदी के उत्तरार्ध का वुडन ऑयल बैरल आधुनिक समय के 55-गैलन स्टील ड्रम (जिसे ब्रिटेन में 44-गैलन ड्रम और अन्य स्थानों में 200-लीटर ड्रम के रूप में जाना जाता है) से अलग है। 42-यूएस-गैलन ऑयल बैरल मापन की एक इकाई है और अब कच्चे तेल के परिवहन के लिए इसका प्रयोग नहीं किया जाता है - ज्यादातर पेट्रोलियम पाइपलाइनों या तेल टैंकरों में ले जाया जाता है।


title: बैरल (इकाई)

text: मापन की एक इकाई के रूप में बैरल के 42-यूएस गैलन का आकार ज्यादातर अमेरिकी तेल उद्योग तक ही सीमित है क्योंकि बैरल के अन्य आकारों को संयुक्त राज्य अमेरिका में अन्य उद्योगों द्वारा इस्तेमाल किया जाता था। तकरीबन अन्य सभी देश मैट्रिक प्रणाली का उपयोग करते हैं। कई तेल उत्पादक देश अमेरिकी ऑयल बैरल का उपयोग करते हैं।


title: बैरल (इकाई)

text: इस मापन की शुरुआत प्रारंभिक पेनसिल्वानिया तेल क्षेत्रों में हुई थी। 1860 के दशक की शुरुआत में जब तेल का उत्पादन शुरू हुआ था, उस समय तेल के लिए कोई मानक कंटेनर नहीं था, इसीलिये तेल और पेट्रोलियम उत्पादों को बियर, मछली, गुड़, तारपीन आदि के लिए विभिन्न आकारों और स्वरूपों के बैरलों में रखा और स्थानांतरित किया जाता था। दोनों 42-यू एस गैलन बैरल (पुरानी अंग्रेजी शराब के मापन के आधार पर), टियर्स (159 लीटर) और 40-यूएस-गैलन (151.4 लीटर) व्हिस्की बैरलों का इस्तेमाल किया जाता था। 45-गैलन बैरल भी आम उपयोग में थे। 40-गैलन व्हिस्की बैरल शुरुआती तेल उत्पादकों द्वारा प्रयोग किया गया सबसे अधिक सामान्य आकार था क्योंकि ये उस समय आसानी से उपलब्ध थे।


title: बैरल (इकाई)

text: 42-गैलन ऑयल बैरल की उत्पत्ति की जानकारी अस्पष्ट है लेकिन कुछ ऐतिहासिक दस्तावेजों से संकेत मिलता है कि 1866 की शुरुआत के आसपास पेनसिल्वानिया के तेल उत्पादक निष्कर्ष पर पहुंचे थे कि अलग-अलग किस्मों के कंटेनरों में तेल की शिपिंग तेल के खरीदारों में अविश्वास पैदा कर रहा था। उन्होंने फैसला किया कि उन्हें अपने खरीदारों को यह समझाने के लिए कि उनको उनके पैसों के बदले में एक उचित मात्रा प्राप्त हो रही है, मापन की एक मानक इकाई की जरूरत थी। वे इस मापन का आधार कमोबेश मानक 40-गैलन व्हिस्की बैरल रखने पर सहमत हो गए लेकिन दो गैलनों की एक अतिरिक्त मात्रा उन्होंने यह सुनिश्चित करने के लिए जोड़ दी कि मापन की कोई भी त्रुटि हमेशा खरीदार के पक्ष में होगी जो खरीदार का विश्वास जीतने का एक अतिरिक्त तरीका था, जाहिर तौर पर यह उसी सिद्धांत पर आधारित था जो बेकर्स डजन और मापन के कुछ अन्य "लंबी" इकाइयों के पीछे था। 1872 तक मानक ऑयल बैरल 42-यूएस गैलन के रूप में मजबूती से स्थापित हो गया था।


title: बैरल (इकाई)

text: संक्षेपण 1 एमबैरल (Mbbl) और 1 एमएमबैरल (MMbbl) का ऐतिहासिक रूप से मतलब क्रमशः एक हज़ार और एक मिलियन (दस लाख) बैरल था। ये यूनानी भाषा के "मेगा (mega)" की बजाय लैटिन भाषा के "मिले (mille)" से निकले हैं जिसका मतलब "हजार" होता है। हालांकि इससे मेगा के एसआई संक्षेपण के साथ भ्रम की स्थिति पैदा हो सकती है - (और गैर-तेल उद्योग में एमबैरल का दस्तावेजी विवरण, "मेगाबैरल" का मतलब कभी-कभी एक मिलियन (दस लाख) बैरल होता है।


title: बैरल (इकाई)

text: बैरल प्रति दिन (संक्षेपण बीपीडी, बीओपीडी, बीबीएल/डी, बीपीडी (bpd), बीडी या बी/डी) एक ऐसी माप है जिसका उपयोग कच्चे तेल के उत्पादन की दर या एक इकाई द्वारा खपत को बताने में होता है। उदाहरण के लिए एक तेल क्षेत्र 100,000 बीपीडी का उत्पादन कर सकता है और एक देश 1 मिलियन (दस लाख) बीपीडी की खपत कर सकता है।


title: बैरल (इकाई)

text: नोट: बीपीडी के साथ बीएलपीडी (प्रति दिन लिक्विड का बैरल) का भ्रम नहीं होना चाहिए जिसका संबंध केवल कच्चा तेल ही नहीं बल्कि पानी सहित कुल लिक्विड की प्राप्ति से है। ये विभिन्न मात्रा के वॉल्यूम हैं। बीपीडी का संबंध बीओई (तेल के समतुल्य के बैरल) से है जो कच्चे तेल के मामले में तुलना करने के क्रम में हाइड्रोकार्बन गैसों में ऊर्जा की मात्रा के बारे में बताने का एक आम तरीका है।


title: बैरल (इकाई)

text: बैरल प्रति कैलेंडर दिवस (बीसी/डी या बीसीडी) डिजाइन की गयी क्षमता के विपरीत वास्तविक रिफाइनरी थ्रूपुट की एक मानक पेट्रोलियम डाउनस्ट्रीम उद्योग माप है। बीपीडी की गणना प्राप्त कच्चे तेल के परिष्कृत बैरलों की संख्या को रिफाइनरी के चालू रहने के दिनों की वास्तविक संख्या से भाग देकर की जाती है।


title: बैरल (इकाई)

text: उत्पादन और खपत के मामले में हजार बैरल प्रति दिन या मिलियन (दस लाख) बैरल प्रति दिन का उपयोग करना आम बात है। इन्हें आम तौर पर क्रमशः एमबीडी और एमएमबीडी के रूप में लिखा जाता है जिसमें "एम" को 1000 के लिए रोमन संख्या के रूप में लिया जाता है। यह महत्वपूर्ण है कि एसआई उपसर्गों से इनका भ्रम ना हो, जहाँ केबीडी (kbd) और एमबीडी (Mbd) का मतलब क्रमशः एक हजार और दस लाख (एक मिलियन) बैरल प्रति दिन होगा।


title: बैरल (इकाई)

text: एक बैरल का उपयोग तकनीकी रूप से किसी भी मात्रा को निर्देशित करने के लिए किया जा सकता है। चूंकि मापे जाने वाले तरल पदार्थों (फ्लूइड्स) की वास्तविक प्रकृति धारा के साथ बदलती रहती है, कभी-कभी जो कुछ निर्देशित किया जा रहा है उसे यह स्पष्ट करने के लिए क्वालिफायर का इस्तेमाल किया जाता है। तेल क्षेत्र में तरल पदार्थों (फ्लूइड्स) के उत्पादन की दरों के बीच अंतर रखना अक्सर महत्वपूर्ण होता है, जो कच्चे तेल और पानी के एक मिश्रण और स्वयं तेल के उत्पादन की दरें हो सकती हैं। अगर कोई कुआँ 20% की पानी की कटौती के साथ तरल पदार्थों की 10 एम बी डी मात्रा का उत्पादन करता है तो कुएं के बारे में भी यह कहा जाएगा कि यह प्रति दिन 8 हज़ार बैरल (एमबीओडी) कच्चे का उत्पादन करता है।


title: बैरल (इकाई)

text: अन्य परिस्थितियों में उत्पादन और खपत के आंकड़ों में गैस को शामिल करना महत्वपूर्ण हो सकता है। आम तौर पर गैस को मानक घन फीट में मापा जाता है लेकिन आवश्यकता पड़ने पर इस मात्रा को दहन की तापीय धारिता के बराबर तेल की मात्रा में बदल दिया जाता है। इसके सदृश उत्पादन और खपत को प्रति दिन समतुल्य तेल के बैरलों के रूप में (बीओईडी) कहा जाता है।


title: बैरल (इकाई)

text: पानी डालने वाले कुओं (वाटर इंजेक्शन वेल्स) के मामले में प्रति दिन पानी के बैरलों (बीडब्ल्यूडी) की इंजेक्टिविटी दर का संदर्भ लेना आम बात है।


title: पेनिसिलियम

text: पेनिसिलयम एक साधारण फफूँद है। यह एक प्रकार का कवक श्रेणी का मृतजीवी वनस्पति है। इसे नीली यी हरी फफूँद भी कहा जाता है। यह सड़ी-गली सब्जियों, कटे हुए फलों, रोटी, सड़े हुए मांस, चमड़े आदि पर उगता है। विशेष कर यह नींबू के ऊपर बहुत ही सहज रूप से उगता है। पेनिसिलियम पौधे का शरीर पतले सूते जैसी रचनाओं से बना होता है। इन रचनाओं को हाइफी कहते हैं। इसके सारे शरीर को माइसेलियम कहते हैं। इसका कवक जाल अनेक शाखाओं में बँटा रहता है। इसमें विखंडन द्वारा वर्धी प्रजनन होता है। पेनिसियम में स्पोर नाम कोनिडिया की शृंखला पाई जाती है जिसके द्वारा यह अलैंगिक प्रजनन करता है। पेनिसिलियम के पौधे से पेनिसिलीन नामक उपक्षार प्राप्त होता है। यह एक चमत्कारी औषधि है। इसका व्यवहार तपेदिक तथा अन्य विभिन्न रोगों में किया जाता है।


title: पेनिसिलियम

text: पेनिसिलीन का आविष्कार ब्रिटेन के वैज्ञानिक सर अलेक्जेंडर फ्लेमिंग ने १९२९ में किया था। इस खोज के लिए १९५४ में उन्हें चिकित्सा शास्त्र के नोबेल पुरस्कार से सम्मानित किया गया। पेनिसिलीन पहला आधुनिक प्रतिजैविक था। पेनिसिलियम की कई जातियाँ पनीर-व्यवसाय में पनीर तैयार करने में व्यवहृत होती हैं। कार्बनिक अम्ल के संश्लेषण में भी इसका उपयोग होता है। एल्कोहल बनाने में भी इसका इस्तेमाल किये जाते हैं। रंग तैयार करने में भी इसका उपयोग होता है।


title: द्रव्यमान-ऊर्जा समतुल्यता

text: भौतिकी में, द्रव्यमान-ऊर्जा समतुल्यता (mass–energy equivalence) के सिद्धान्त के अनुसार यदि किसी वस्तु में कुछ द्रव्यमान है तो उसमें उसके तुल्य एक ऊर्जा होती है और यदि उसमें कुछ ऊर्जा है तो उसके तुल्य एक द्रव्यमान होता है। द्रव्यमान और ऊर्जा, अलबर्ट आइंस्टीण के निम्नलिखित सूत्र से एक दूसरे से सम्बन्धित हैं-


title: द्रव्यमान-ऊर्जा समतुल्यता

text: अर्थात यदि १ kg द्रव्यमान की क्षति होती हैं तो उसके समतुल्य ९×१० जुल ऊर्जा मुक्त होता हैं। यही कारण है कि सूर्य निरंतर रूप से द्रव्यमान क्षति के कारण अपार रूप से प्रकाश तथा उष्मीय ऊर्जा उत्सर्जित कर रहा हैं। पृथ्वी प्रति सेकंड सूर्य की जितनी ऊर्जा अवशोषित करती हैं, उतनी ऊर्जा से एक ट्रेन लगातार दश वर्षो तक बिना रुके चलाई जा सकती हैं। स्वाभाविक है कि ऊर्जा के इतने अपार रूप से हुए अवशोषण से पृथ्वी का द्रव्यमान सदियो से बढ़ रहा है। लेकिन पृथ्वी के द्रव्यमान के सापेक्ष यह उपेछणीय हैं।


title: ई श्रीधरन

text: ई श्रीधरन (जन्म- 12 जून 1932) भारत के एक प्रख्यात सिविल इंजीनियर हैं। वे 1995 से 2012 तक दिल्ली मेट्रो के निदेशक रहे। उन्हें भारत के 'मेट्रो मैन' के रूप में भी जाना जाता है। भारत सरकार ने उन्हें 2001 में पद्म श्री तथा 2008 में पद्म विभूषण से भी सम्मानित किया।


title: ई श्रीधरन

text: ई श्रीधरन ने बहुत कम समय के भीतर दिल्ली मेट्रो के निर्माण का कार्य किसी सपने की तरह बेहद कुशलता और श्रेष्ठता के साथ पूरा कर दिखाया है। देश के अन्य कई शहरों में भी मेट्रो सेवा शुरू करने की तैयारी है, जिसमें श्रीधरन की मेधा, योजना और कार्यप्रणाली ही मुख्य निर्धारक कारक होंगे। केरलवासी श्रीधरन की कार्यशैली की सबसे बड़ी खासियत है एक निश्चित योजना के तहत निर्धारित समय सीमा के भीतर काम को पूरा कर दिखाना। समय के बिलकुल पाबंद श्रीधरन की इसी कार्यशैली ने भारत में सार्वजनिक परिवहन को चेहरा ही बदल दिया। 1963 में रामेश्वरम और तमिलनाडु को आपस में जोड़ने वाला पम्बन पुल टूट गया था। रेलवे ने उसके पुननिर्माण के लिए छह महीन का लक्ष्य तय किया, लेकिन उस क्षेत्र के इंजार्च ने यह अवधि तीन महीने कर दी और जिम्मेदारी श्रीधरन को सौंपी गई। श्रीधरन ने मात्र 45 दिनों के भीतर काम करके दिखा दिया। भारत की पहली सर्वाधिक आधुनिक रेलवे सेवा कोंकण रेलवे के पीछे ईश्रीधरन का प्रखर मस्तिष्क, योजना और कार्यप्रणाली रही है। भारत की पहली मेट्रो सेवा कोलकाता मेट्रो की योजना भी उन्हीं की देन है। आधुनिकता के पहियों पर भारत को चलाने के लिए सबकी उम्मीदें श्रीधरन पर टिकी है। इसलिए तो सरकार ने उत्कृष्ट कार्यों को देखते हुए पद्श्री और पद्म भूषण सम्मानों से सम्मानित किया। टाइम पत्रिका ने तो उन्हें 2003 में एशिया का हीरो बना दिया।


title: राई

text: राई की गिनती सरसों की जाति में होती है। इसका दाना छोटा व काला होता है। सामान्यत राई और सरसों अलग अलग होते है


title: राई

text: छोटी-छोटी गोल-गोल राई लाल और काले दानों में अक्सर मिलती है। विदेशों में सफेद रंग की राई भी मिलती हैं। राई के दाने सरसों के दानों से काफी मिलते हैं। बस राई सरसों से थोड़ी छोटी होती है। राई ग्रीष्म ऋतु में पककर तैयार होती है। राई के बीजों का तेल भी निकाला जाता है।


title: व्यापार संतुलन

text: प्रत्येक देश कुछ वस्तुओं का आयात करता है तथा कुछ अन्य वस्तुओं का निर्यात करता है। आयात तथा निर्यात के बीच मूल्यों में अंतर को व्यापार संतुलनधनात्मक तथा रणात्मक दोनो प्रकार का होता है।


title: सौर शक्ति

text: "यह लेख सौर ऊर्जा का उपयोग करते हुए विद्युत के उत्पादन के बारे में है। सौर ऊर्जा के अन्य उपयोगों के लिये सौर ऊर्जा देखें।"


title: सौर शक्ति

text: सौर ऊर्जा सूर्य से प्राप्त शक्ति को कहते हैं। इस ऊर्जा को ऊष्मा या विद्युत में बदल कर अन्य प्रयोगों में लाया जाता है। उस रूप को ही सौर ऊर्जा कहते हैं। घरों, कारों और वायुयानों में सौर ऊर्जा का प्रयोग होता है। ऊर्जा का यह रूप साफ और प्रदूषण रहित होता है। सूर्य से ऊर्जा प्राप्त कर उसे प्रयोग करने के लिए सोलर पैनलों की आवश्यकता होती है। सोलर पैनलों में सोलर सेल होते हैं जो सूर्य की ऊर्जा को प्रयोग करने लायक बनाते हैं। यह कई तरह के होते हैं। जैसे पानी गर्म करने वाले सोलर पैनल बिजली पहुंचाने वाले सोलर पैनलों से भिन्न होते हैं।


title: सौर शक्ति

text: कुछ वर्ष पूर्व तक सौर ऊर्जा का प्रयोग पुराने ढंग से बनी इमारतों में किया जाता रहा है। कुछ विकसित देशों में जीवाश्म ईंधन की कमी के कारण सौर ऊर्जा की तरफ विशेषज्ञों ने अनुसंधान किये हैं। अनेक उद्योगों में सौर ऊर्जा को अपनाने के प्रयास किए जा रहे हैं। कई विषम क्षेत्रों में सौर ऊर्जा का प्रयोग जारी है जहां अन्य ऊर्जा स्त्रोतों की पहुंच कम है।


title: सौर शक्ति

text: सौर बैटरी या सौर सेल फोटोवोल्टाइक प्रभाव के द्वारा सूर्य या प्रकाश के किसी अन्य स्रोत से ऊर्जा प्राप्त करता है। अधिकांश उपकरणों के साथ सौर बैटरी इस तरह से जोड़ी जाती है कि वह उस उपकरण का हिस्सा ही बन जाती जाती है और उससे अलग नहीं की जा सकती। सूर्य की रोशनी से एक या दो घंटे में यह पूरी तरह चार्ज हो जाती है। सौर बैटरी में लगे सेल प्रकाश को समाहित कर अर्धचालकों के इलेक्ट्रॉन को उस धातु के साथ क्रिया करने को प्रेरित करता है।एक बार यह क्रिया होने के बाद इलेक्ट्रॉन में उपस्थित ऊर्जा या तो बैटरी में भंडार हो जाती है या फिर सीधे प्रयोग में आती है। ऊर्जा के भंडारण होने के बाद सौर बैटरी अपने निश्चित समय पर डिस्चार्ज होती है। ये उपकरण में लगे हुए स्वचालित तरीके से पुनः चालू होती है, या उसे कोई व्यक्ति ऑन करता है।


title: सौर शक्ति

text: आज मै आपको एक साधारण सा सोलर सेल बनाने के बारे में बताऊंगा यह मात्र एक मोडल है जिससे आप सॉर उर्जा के बारे में कुछ बेहतर जन सकेंगे।


title: सौर शक्ति

text: यह लेख कैसे घर पर एक सौर सेल बनाने के लिए आपको बता देगा, और यह करने के बाद आप एक घड़ी, रेडियो जेसे अपने छोटे उपकरणों को चला सकते हैं।


title: सौर शक्ति

text: 6 अब गर्म की हुए ताम्बे की शीट को इस घोल में डालो मगर ध्यान रहे की सिर्फ शीट ही पानी को छुए न की तार।


title: सौर शक्ति

text: सौर ऊर्जा की कई परेशानियां भी होती हैं। व्यापक पैमाने पर बिजली निर्माण के लिए पैनलों पर भारी निवेश करना पड़ता है। दूसरा, दुनिया में अनेक स्थानों पर सूर्य की रोशनी कम आती है, इसलिए वहां सोलर पैनल कारगर नहीं हैं। तीसरा, सोलर पैनल बरसात के मौसम में ज्यादा बिजली नहीं बना पाते। फिर भी विशेषज्ञों का मत है कि भविष्य में सौर ऊर्जा का अधिकाधिक प्रयोग होगा। भारत के प्रधानमंत्री ने हाल में सिलिकॉन वैली की तरह भारत में सोलर वैली बनाने की इच्छा जताई है।


title: गांधी टोपी

text: गांधी टोपी अमഝശഷശരഷലഷരരളശഷgufjcfghसे बनाई जाती है और आगे और पीछे से जुड़ीं हुई होती है, तथा उसका मध्य भाग फुला हुआ होता है। इस प्रकार की टोपी के साथ महात्मा गांधी का नाम जोड़कर इसे गांधी टोपी कहा जाता है। परंतु गाँधीजी ने इस टोपी का आविष्कार नहीं किया था।


title: गांधी टोपी

text: आमतौर पर भारतीय स्वतंत्रता कार्यकर्ताओं द्वारा पहना जाता है, यह नेताओं और राजनीतिक कार्यकर्ताओं के लिए स्वतंत्र भारत में पहनने के लिए एक प्रतीकात्मक परंपरा बन गई ।


title: गांधी टोपी

text: गांधी टोपी भारत में 1918-1921 के दौरान पहले असहयोग आंदोलन के दौरान उभरी। जब यह गांधी द्वारा लोकप्रिय कांग्रेस पोशाक बन गई। 1921 में, ब्रिटिश सरकार ने गांधी टोपी के उपयोग पर प्रतिबंध लगाने का प्रयास किया। स्वयं गांधी ने 1920-21 के दौरान केवल एक या दो साल के लिए टोपी पहनी थी।


title: गांधी टोपी

text: गांधी के पारंपरिक भारतीय परिधानों की घरेलू खादी पोशाक उनके सांस्कृतिक गौरव के संदेश, स्वदेशी वस्तुओं के उपयोग (जैसा कि यूरोप में निर्मित लोगों के विपरीत है), भारत की ग्रामीण जनता के साथ आत्मनिर्भरता और एकजुटता का प्रतीक थी। गांधी के अधिकांश अनुयायियों और भारतीय राष्ट्रीय कांग्रेस के सदस्यों के लिए टोपी आम हो गई। स्वतंत्रता आंदोलन का एक कनेक्शन तब निहित था जब किसी भी व्यक्ति ने उस समय टोपी पहनी थी।


title: गांधी टोपी

text: दक्षिण अफ्रीकी जेलों में कैदियों को "नीग्रो" (एक श्रेणी जिसमें भारतीयों के गांधी के दक्षिण अफ्रीका में होने के कारण गिर गया था) के रूप में भी 1907 से 1914 के दौरान जेल में समान टोपी पहनने की आवश्यकता थी। गांधी के करीबी दोस्त हेनरी पोलाक ने दक्षिण अफ्रीकी जेल में गांधी के समय का हवाला दिया। , जहां उन्हें "नीग्रो" के रूप में वर्गीकृत किया गया था और इस तरह की टोपी पहनने के लिए गांधी टोपी की उत्पत्ति के रूप में आवश्यक था।


title: गांधी टोपी

text: वास्तव में इस प्रकार की टोपी भारत के कई प्रदेशों जैसे कि उत्तर प्रदेश, गुजरात, बंगाल, कर्नाटक, बिहार और महाराष्ट्र में सदियों से पहनी जाती रही है। मध्यमवर्ग से लेकर उच्च वर्ग के लोग बिना किसी राजनैतिक हस्तक्षेप के इसे पहनते आए हैं। इस प्रकार से देखा जाए तो महात्मा गांधी के जन्म से पहले भी इसटोपी का अस्तित्व था।


title: गांधी टोपी

text: लेकिन गाँधीजी ने इस टोपी की लोकप्रियता को बढाने में उल्लेखनीय योगदान दिया था। बात उस समय की है जब मोहन दास गांधी दक्षिण अफ्रीका में वकालत करते थे। वहाँ अंग्रेजों के द्वारा किए जा रहे अत्याचारों से दुखी होकर मोहन दास गांधी ने सत्याग्रह का मार्ग अपनाया था। उस समय अंग्रेजों ने एक नियम बना रखा था कि हर भारतीय को अपनी फिंगरप्रिंट्स यानि हाथों की निशानी देनी होगी। गाँधीजी इस नियम का विरोध करने लगे और उन्होने स्वैच्छा से अपनी गिरफ्तारी दी। जेल में भी गाँधीजी को भेदभाव से दो चार होना पड़ा क्योंकि अंग्रेजों ने भारतीय कैदियों के लिए एक विशेष प्रकार की टोपी पहनना जरूरी कर दिया था।


title: गांधी टोपी

text: आगे चलकर गाँधीजी इस टोपी को हमेशा के लिए धारण करना और प्रसारित करना शुरू कर दिया जिससे कि लोगों को अपने साथ हो रहे भेदभाव याद रहें. यही टोपी आगे चलकर गांधी टोपी के रूप में जानी गई।


title: गांधी टोपी

text: गाँधीजी जब भारत आए तो उन्होने यह टोपी नहीं बल्कि पगडी पहनी हुई थी। और उसके बाद उन्होने कभी पगडी अथवा गांधी टोपी भी नहीं पहनी थी, लेकिन भारतीय नेताओं और सत्याग्रहियों ने इस टोपी को आसानी से अपना लिया। काँग्रेस पार्टी ने इस टोपी को गाँधीजी के साथ जोडा और अपने प्रचारकों एवं स्वयंसेवकों को इसे पहनने के लिए प्रोत्साहित किया। इस प्रकार राजनैतिक कारणों से ही सही परंतु इस टोपी की पहुँच लाखों ऐसे लोगों तक हो गई जो किसी भी प्रकार की टोपी धारण नहीं करते थे।


title: गांधी टोपी

text: भारतीय नेता और राजनैतिक दल इस प्रकार की टोपी के अलग अलग प्रारूप इस्तेमाल करते थे। सुभाष चन्द्र बोस खाकी रंग की तो हिन्दू महासभा और राष्ट्रीय स्वयंसेवक संघ के कार्यकर्ता काले रंग की टोपी पहनते थे।


title: गांधी टोपी

text: आज भी इस टोपी की प्रासंगिकता बनी हुई है। जहाँ भारतीय राष्ट्रीय काँग्रेस इसे अभी भी अपनाए हुई है वहीं समाजवादी पार्टी के कार्यकर्ता लाल रंग की गांधी टोपी पहनते हैं।


title: गांधी टोपी

text: स्वतंत्रता के बाद की पहली पीढ़ी के भारतीय राजनेता स्वतंत्रता संग्राम के लगभग सार्वभौमिक सदस्य थे। 1948 में गांधी की मृत्यु ने गांधी टोपी को एक भावनात्मक महत्व दिया, जो भारत के पहले प्रधान मंत्री जवाहरलाल नेहरू जैसे भारतीय नेताओं द्वारा नियमित रूप से पहना जाता था। लाल बहादुर शास्त्री और मोरारजी देसाई जैसे प्रधान मंत्री इस परंपरा को जारी रखेंगे। भारतीय संसद के अधिकांश सदस्यों (विशेषकर राजनेताओं और कांग्रेस पार्टी के कार्यकर्ताओं) ने खादी के कपड़े और गांधी टोपी पहनी थी। 15 अगस्त को भारत की आजादी का जश्न मनाने या 26 जनवरी को एक गणतंत्र के उद्घोष के दौरान बड़ी संख्या में लोगों ने टोपी दान की।


title: गांधी टोपी

text: जवाहरलाल नेहरू को हमेशा टोपी पहनने के रूप में याद किया जाता था। 1964 में प्रोफाइल में नेहरू को दिखाने वाला एक सिक्का जारी किया गया था जिसमें टोपी की कमी के लिए व्यापक रूप से आलोचना की गई थी। एक और नेहरू सिक्का बाद में 1989 में उनकी जन्म शताब्दी पर जारी किया गया था, जिसमें उन्होंने टोपी पहने हुए दिखाया था। बाद के समय में, टोपी ने अपनी लोकप्रिय और राजनीतिक अपील खो दी थी। यद्यपि कांग्रेस पार्टी के कई सदस्यों ने परंपरा जारी रखी, लेकिन प्रतिद्वंद्वी राजनीतिक दलों ने कांग्रेस से जुड़ी परंपरा से खुद को अलग करना पसंद किया। पश्चिमी शैली के कपड़ों की सामूहिक स्वीकार्यता ने राजनेताओं के लिए भारतीय शैली के कपड़े पहनने के महत्व को भी कम कर दिया है।


title: गांधी टोपी

text: यह टोपी महाराष्ट्र के ग्रामीण हिस्सों में पुरुषों द्वारा पहना जाने वाला सबसे लोकप्रिय रोज़ाना हेडगेयर है।


title: गांधी टोपी

text: 1963 में मार्टिन लूथर किंग, जूनियर के "आई हैव ए ड्रीम" भाषण में, कोई गांधी टोपी पहने मंच पर उनके पीछे खड़े लोगों को देख सकता है।


title: महारानी (टीवी शृंखला)

text: महारानी 2021 भारतीय हिंदी-भाषा की ड्रामा स्ट्रीमिंग वेब सीरीज़ है। वेब सीरीज़ सुभाष कपूर द्वारा बनाई गई वेब सीरीज़ का निर्देशन करण शर्मा द्वारा किया गया है और नरेन कुमार द्वारा सह-निर्मित है। श्रृंखला में हुमा कुरैशी नायिका के रूप में और सोहम शाह, अमित सियाल, कानी कुसरुति और प्रमोद पाठक के साथ हैं। राजनीतिक बहु-सीरीज़ श्रृंखला 1990 के दशक में बिहार में हुई घटना से प्रेरित है जब लालू प्रसाद यादव ने अपनी गृहिणी पत्नी राबड़ी देवी को अपना उत्तराधिकारी बनाया था। सीज़न 1 की कहानी 1995 से 1999 तक की है और यह वास्तविक जीवन की घटनाओं और पात्रों जैसे रणवीर सेना, वामपंथी उग्रवादियों, नक्सली समूहों, भारत की कम्युनिस्ट पार्टी (मार्क्सवादी-लेनिनवादी) लिबरेशन, 1997 लक्ष्मणपुर बाथे हत्याकांड, ब्रह्मेश्वर सिंह, चारा घोटाला से प्रेरित है। सीज़न 2 की कहानी 1999 के मध्य की है और यह वास्तविक जीवन की घटनाओं जैसे शिल्पी-गौतम मर्डर, साधु यादव, मोहम्मद शहाबुद्दीन, राजीव गोस्वामी, शिबू सोरेन, प्रशांत किशोर, इंडियन पॉलिटिकल एक्शन कमेटी (I-PAC) और बिहार विधान सभा चुनाव, 2000 जैसे पात्रों और घटनाओं से प्रेरित है।


title: महारानी (टीवी शृंखला)

text: वेब सीरीज़ का टीज़र 9 अप्रैल 2021 को रिलीज़ किया गया था , जबकि ट्रेलर 9 मई 2021 को रिलीज़ किया गया था। महारानी 28 मई 2021 से सोनी लिव पर स्ट्रीम करेंगी।


title: महारानी (टीवी शृंखला)

text: रानी भारती (हुमा कुरैशी) एक गृहिणी और बिहार के मुख्यमंत्री भीमा (सोहेल शाह) की पत्नी हैं। वह अपने घर और अपने पति की परवाह करती है। वह अपने बैग पैक करना चाहती है और अपने पति के बिहार के सीएम पद से इस्तीफा देने के बाद वापस गाँव जाना चाहती है। लेकिन उसका जीवन तब बदल जाता है जब उसके उत्तराधिकारी के नाम की घोषणा करने के लिए उसके पति और बिहार के सीएम बनते हैं। जबकि उनकी पार्टी के सदस्य यह सुनने के लिए उत्साहित दिखते हैं कि अभिषेक किसने किया है, वह रानी को अपना उत्तराधिकारी बनाते हैं, जिससे सभी को आश्चर्य होता है।


title: महारानी (टीवी शृंखला)

text: महारानी की कुछ शूटिंग नवंबर 2020 में सलामतपुर के पास कचनारिया कोठी, भोपाल में हुई। अप्रैल 2021 में, वेब श्रृंखला के लिए शूटिंग पूर्ववर्ती जम्मू और कश्मीर राज्य के विधान सभा (एलए) परिसर ,महिला कालेज गांधी नगर, सांइस कालेज, सर्किट हाउस और जम्मू के कुछ खूबसूरत स्थलों में की गई थी। जम्मू-कश्मीर में थिएटर और सांस्कृतिक विभाग के लगभग 250 स्थानीय कलाकारों को वेब-सीरीज़ के लिए चुना जा रहा है। राजनेता भीमा का लुक पाने के लिए सोहम शाह ने अपना वजन 12 किलोग्राम तक बढ़ाया, जो लालू प्रसाद यादव के आधार पर तैयार किया गया है। वेब सीरीज में जेपी सेतु और बुद्ध स्मृति पार्क के कुछ ड्रोन शॉट भी दिखाए गए थे। महारानी की शूटिंग सात महीने में पूरी की गई थी।


title: महारानी (टीवी शृंखला)

text: द फ़र्स्टपोस्ट के लिए लिखते हुए, प्रत्यूष परशुरामन ने श्रृंखला को 3 सितारे दिए और कहा कि राबड़ी देवी के एक स्वच्छ चित्रण में हुमा कुरैशी चमकती हैं। रोहन नाहर ने द हिंदुस्तान टाइम्स में कहा कि श्रृंखला को ओवर-प्लॉट किया गया है फिर भी अंडरराइट किया गया है। इंडिया टुडे की ऋषिता रॉय चौधरी ने कहा कि यह सीरीज साहेब, बीवी और बिहार के बारे में है. News18 के रोहित वत्स ने महारानी को 2.5 स्टार दिए। द क्विंट ने उल्लेख किया कि महारानी प्रचार तक रहती हैं। एनडीटीवी के सैबल चटर्जी ने लिखा है कि महारानी लगातार गिरावट से लड़ने और उत्थान की मांग करने वाले राज्य का एक प्रचलित खाता है।


title: महारानी (टीवी शृंखला)

text: स्क्रॉल डॉट इन की नंदिनी रामनाथ ने लिखा है कि महारानी के कलाकारों ने शानदार अभिनय किया है। द क्विंट में आदित्य मेनन ने लिखा है कि वेब सीरीज बिहार में लालू यादव-राबड़ी देवी काल पर लगाए गए 'जंगल राज' टैग को उलटने की कोशिश करती है। एक्ट्रेस ट्विंकल खन्ना ने वेब सीरीज में हुमा कुरैशी के परफॉर्मेंस की तारीफ की। अभिनेता शत्रुघ्न सिन्हा ने भी महारानी की तारीफ करते हुए कहा कि हुमा कुरैशी में अन्य कलाकारों के लिए रोल मॉडल बनने की क्षमता है।


title: महारानी (टीवी शृंखला)

text: द इंडियन एक्सप्रेस की शुभ्रा गुप्ता ने कहा कि हुमा कुरैशी एक वेब सीरीज़ में साधारण लेखन के साथ फलती-फूलती है।


title: महारानी (टीवी शृंखला)

text: 9 मई 2021 को पहला ट्रेलर रिलीज़ होने के बाद, यादव समुदाय ने वेब सीरीज में एक संवाद का विरोध किया और प्राथमिकी दर्ज की। वेब सीरीज के मेकर्स ने बाद में माफी मांगी और उस डायलॉग को वेब सीरीज से हटा दिया।


title: बरेली जिला

text: बरेली ज़िला भारत के उत्तर प्रदेश राज्य का एक ज़िला है। ज़िले का मुख्यालय बरेली है। ज़िला प्रदेश के पश्चिमी भाग मे उत्तरान्चल से सटा हुआ है। पहले यह रोहिल्ला नवाबो की राजधानी थी। बरेली ज़िले मे छह तहसीले हैं - बरेली, फरीदपुर, आंवला, नवावगंज, बहेङी, मीरगंज।


title: याजूज माजूज

text: याजूज और माजूज (/ ɡɒɡ /; / meɪɡɒɡ /; हिब्रू: ग्रिप्जग्रिग गोग यू-मागोग) हिब्रू बाइबिल के अनुसार याजूज माजूज किसी व्यक्तियों, लोगों या भूमि का नाम होसकता है। यहेजकेल की पुस्तक के अनुसार परमेश्वर के लोगों का दुश्मन और जेनेसिस के अनुसार नूह के पुत्र याप्थे से निकली संतान है।


title: याजूज माजूज

text: मुसलमानों का यह मानना है कि क़ियामते सुग़रा यानी ज़हूरे आले मुहम्मद और क़ियामते कुबरा के दरमियान दज्जाल के बाद याजूज और माजूज का ख़रूज होगा। यह सद्दे सिकन्दरी से निकल कर सारे आलम में फ़ैल जायेंगे और दुनिया के अमनो अमान को तबाह व बरबाद कर देने की पूरी कोशिश करेंगे।


title: याजूज माजूज

text: याजूज व माजूज हज़रत नूह अलैहिस्सलाम के बेटे याफ़िस की औलाद से हैं। यह दोनों चार सौ क़बीलों और उम्मतों के सरदार हैं। उनकी कसरत का कोई अंदाज़ा नहीं लगाया जासकता है। मख़लूक़ात में फ़रिश्तों के बाद उन्हें कसरत दी गई है। उनमें कोई भी ऐसा नहीं है जिसके एक हज़ार औलाद न हों। यानी वह उस वक़्त तक नहीं मरते जब तक एक हज़ार औलाद पैदा न करलें। यह लोग तीन क़िस्म के हैं। एक वह जो ताड़ से ज़्यादा लम्बे हैं। दूसरे वह जिनकी लम्बाई व चौड़ाई बराबर है यानी उनकी मिसाल हाथी से दी जा सकती है। तीसरे वह जो अपना एक कान बिछाते व दूसरा ओढ़ते हैं। उनके सामने लोहा, पत्थर और पहाड़ तो कोई चीज़ ही नहीं है। यह हज़रत नूह अलैहिस्सलाम के ज़माने में दुनिया के आख़िर में उस जगह पैदा हुए थे जहाँ सबसे पहले सूरज निकला था। ज़माना -ए- फ़तरत से पहले यह लोग अपनी जगह से निकलते थे और अपने क़रीब की सारी दुनिया को खा पी जाते थे। यानी हाथी, घोड़ा, ऊँट इंसान, जानवर, खेती बाड़ी जो भी सामने आजाता था सबको हज़म कर जाते थे। वहाँ के लोग उनसे बहुत तंग थे। ज़मान – ए- फ़तरत में हज़रत ईसा अलैहिस्सलाम के बाद जब ज़ुल क़रनैन उस जगह पहुँचे और उन्हें वहाँ का वाक़िया मालूम हुआ और वहाँ की मख़लूक़ ने उनसे अर्ज़ किया कि हमें इस मुसीबत, याजूज माजूज से बचाईये तो उन्होंने दो पहाड़ों के उस दरमियानी रास्ते को, जिससे वह आते जाते थे, अल्लाह के हुक्म से लोहे की दीवार से बंद कर दिया था। यह दीवार 200 गज़ ऊँची और 50 या 60 गज़ चौड़ी है। इसी दीवार को सद्दे सिकन्दरी कहते हैं। क्योँकि ज़ुल क़रनैन का असली नाम सिकन्दर था। सद्दे सिकन्दरी के बन जाने के बाद उनकी ख़ुराक साँप क़रार दी गई, जो आसमान से बरसते हैं। यह क़ौम इमाम अलैहिस्सलाम के ज़हूर तक वहीं पर बंद रहेगी। उनका असूल व तरीक़ा यह है कि वह लोग पूरी रात सद्दे सिकन्दरी को चाट कर काटते हैं। जब सुबह होती है और उनके ज़िस्मों को धूप लगती है तो हट जाते हैं। फिर दूसरी रात कटी हुई दीवार भी पुर हो जाती है और वह फिर उसे काटने में लग जाते हैं। यह लोग इमाम अलैहिस्सलाम के ज़माने में ख़ुरूज करेंगे दीवार कट जायेगी और यह निकल पड़ेंगे। उस वक़्त हालत यह होगी कि यह सब लोग पूरी दुनिया में फैल जायेंगे और निज़ाम को दरहम बरहम करना शुरू कर देंगे। लाख़ों लोग मारे जायेंगे और दुनिया की खाने पीने की कोई चीज़ ऐसी बाक़ी न रहेगी जिस पर यह तसर्रुफ़ न करलें। यह लोग बला के जंग जू होंगे और दुनिया को मार कर खा जायेंगे। यह लोग आसमान पर तीर फ़ेंक कर आसमानी मख़लूक़ को मारने का होंसला करेंगे। जब उधर से अल्लाह के हुक्म से खूँन लगा तीर वापस आयेगा तो यह बहुत खुश होंगे और आपस में कहेंगे कि अब हमारा इक़्तेदार ज़मीन से बलंद हो कर आसमान तक पहुंच गया है। इसी दौरान हज़रत इमाम महदी अलैहिस्सलाम की बरकत और हज़रत ईसा अलैहिस्सलाम की दुआ से अल्लाह एक बीमारी भेजेगा जिसको अरबी में नग़फ़ कहते हैं। यह बीमारी नाक से शुरू हो कर ताऊन की तरह एक ही रात में उन सबका काम तमाम कर देगी। उनके मरने के बाद उनके मुरदा जिस्मों को खाने के लिए उनक़ा नामी परिन्दा पैदा होगा जो ज़मीन से उनकी ग़ंदगी को साफ़ कर देगा।


title: याजूज माजूज

text: ( तफ़सीरे साफ़ी सफ़ा 278 व मिशकात सफ़ा 366 सही मुसलिम व सही तिमीज़ी व इरशाद उत तालेबीन सफ़ा 398 व ग़ायत उल मक़सूद जिल्द न.2 सफ़डा 765 व मजमा उल बहरैन सफ़ा 466 व क़ियामत नामा सफ़ा 8)  मोबिन अंसारी


title: बॉलीवुड फ़िल्मों की सूची

text: यह सूची मुम्बई के फ़िल्म उद्योग बॉलीवुड द्वारा निर्मित फ़िल्मों की सूची का वर्ष और दशक अनुसार उनके जारी होने के क्रम की है। यद्यपि "बॉलीवुड" फ़िल्मों को हिन्दी भाषा की फ़िल्मों के रूप में माना जाता है जिनमें अल्प मात्रा में उर्दू और पंजाबी और अक्सर अन्य भी मिश्रित होती हैं। हिन्दी फ़िल्मों का वितरण भारत के 29 राज्यों में से कम से कम 22 में राष्ट्रीय स्तर पर सम्भव है।


title: बॉलीवुड फ़िल्मों की सूची

text: हिन्दी, उर्दू और पंजाबी भाषी लोग बॉलीवुड की मिश्रित भाषा को समझने में समर्थ होते हैं अतः भारतीय उपमहाद्वीप में (पूरे भारत और इसके पड़ोसी देशों में) दर्शकों की संख्या बढ़ाने के लिए ऐसी भाषा का प्रयोग करता है। इसके कुछ उदाहरण निम्नलिखित हैं – आंशिक अंग्रेज़ी: "कल हो ना हो", "कभी अलविदा ना कहना", "धूम 2" और "ओम शांति ओम"; आंशिक उर्दू: "फ़ना", "सांवरिया", "जोधा अकबर" और "क़ुरबान"; आंशिक पंजाबी: "जब वी मेट", "सिंह इज़ किंग", "पटियाला हाउस" और "ठंडे कोयले"। "वीर-ज़ारा" में हिन्दी, पंजाबी और उर्दू समान मात्रा में मिश्रित की गई हैं।


title: लोक वानस्पतिकी

text: लोकवानस्पतिकी (Ethnobotany) वनस्पति विज्ञान की एक शाखा है जिसमें वनस्पतियों एवं लोगों के पारस्परिक सम्बन्धों का वैज्ञानिक अध्ययन किया जाता है। इसमें संस्कृतियों एवं पेड़-पौधों के आपसी जटिल सम्बन्धों को समझने एवं उनकी व्याख्या करने की कोशिश की जाती है। इसमें अध्ययन करते हैं कि विभिन्न संस्कृतियाँ पौधों का कैसे उपयोग करतीं हैं (जैसे भोजन, दवा, सौन्दर्य-प्रसाधन, रंजक, वस्त्र, भवन-निर्माण, हथियार, साहित्य, कर्मकाण्ड एवं सामाजिक जीवन में);


title: नीलगिरि पर्वत

text: नीलगिरि (, Badaga: நீலகி:ரி या 'नीले पहाड़') भारत के दक्षिणी भाग में स्थित एक पर्वतमाला है। यह पर्वतमाला पश्चिमी घाट श्रृंखला का हिस्सा हैं। इस क्षेत्र में बहुत से पर्वतीय स्थल हैं जो इसे उपयुक्त पर्यटन केंद्र बनाते हैं। नीलगिरि पर्वत श्रृंखला का कुछ हिस्सा तमिलनाडु, कर्नाटक और केरल में भी। यहां की सबसे ऊंची चोटी डोड्डाबेट्टा है जिसकी कुल ऊंचाई 2637 मीटर है।


title: नीलगिरि पर्वत

text: नीलगिरि का इतिहास 11वीं और 12वीं शताब्दी से शुरु होता है। इसका सर्वप्रथम उल्लेख शिलप्‍पदिकारम में मिलता है। नीलगिरि उन सभी शासक वंशों का हिस्सा रहा जिन्होंने दक्षिण भारत पर शासन किया।


title: चेकोस्लोवाकिया

text: चेकोस्लोवाकिया मध्य यूरोप में स्थित एक देश हुआ करता था जो अक्टूबर १९१८ से १९९२ तक अस्तित्व में रहा। द्वितीय विश्वयुद्ध के दौरान १९३९ से १९४५ के एक अंतराल में इसका ज़बरदस्ती जर्मनी में विलय कर दिया गया इसलिए वास्तविकता में यह देश उस ज़माने में अस्तित्व में नहीं था, हालांकि औपचारिक रूप से मित्रपक्ष शक्तियाँ तब भी इसे मान्यता देती रहीं। १९४५ में सोवियत संघ ने इसके एक पूर्वी हिस्से को चेकोस्लोवाकिया से अलग करके अपने क्षेत्र का भाग बना लिया। शीत युद्ध काल में चेकोस्लोवाकिया पर साम्यवाद (कोम्युनिस्ट) शासन रहा और यह देश सोवियत संघ के नेतृत्व में गठित वारसा संधि के मित्रपक्ष में शामिल था। सोवियत संघ के टूटने पर १९९० में यहाँ भी साम्यवाद ख़त्म हो गया। धीरे-धीरे देश के दो मुख्य समुदायों - चेक और स्लोवाक - के बीच तनाव बढ़ता रहा और लगने लगा कि वे एक राष्ट्र में मिलकर नहीं रह पाएँगे। १९९२ में रायशुमारी (लोगों का विभाजन के प्रश्न पर सीधा मतदान) की गई और जनता ने देश को बांटने का फ़ैसला चुना। १ जनवरी १९९३ को देश बिना किसी हिंसा के दो अलग राष्ट्रों में बाँट गया जिन्हें चेक गणतंत्र और स्लोवाकिया के नामों से जाना जाता है। विश्व में अन्य देशों के हुए विभाजनों की तुलना में यह बंटवारा इतने कोमल और शांतिपूर्वक ढंग से हुए कि इस घटना को इतिहासकार और समीक्षक कभी-कभी 'मख़मली तलाक़' कहते हैं।


title: डेविड वॉर्नर (क्रिकेटर)

text: डेविड एंड्रयू वार्नर (जन्म: 23 अक्टूबर 1986) एक ऑस्ट्रेलियाई क्रिकेटर हैं। तेज़ी से रन बनाने वाले बाएं हाथ के सलामी बल्लेबाज वार्नर,क्रिकेट इतिहास सालों ऐसे पहले क्रिकेटर हैं जिन्होंने ब्रिसबेन में शतक बनाया उससे पहले सर डाॅन ब्रेडमैन ने अपने आखिरी मैच में 80 रन बनाए थे। वाॅर्नर न्यू साउथ वेल्स, डरहम, हैदराबाद और सिडनी सिक्सर्स के लिए खेलते हैं।


title: डेविड वॉर्नर (क्रिकेटर)

text: डेविड एंड्रयू वार्नर पेडिंगटन, पूर्वी सिडनी, न्यू साउथ वेल्स में एक उपनगर में पैदा हुए थे। 13 साल की उम्र में उनके कोच ने उन्हें दाएं हाथ से बल्लेबाजी करने की सलाह दी। हालांकि एक सीज़न के बाद ही वह वापस बाएं हाथ से बल्लेबाजी करने लगे और "सिडनी कोस्टल क्रिकेट क्लब" के लिए खेलते हुए उन्होंने अंडर-16 में रनों का रिकॉर्ड तोड़ दिया।


title: डेविड वॉर्नर (क्रिकेटर)

text: दक्षिण अफ्रीका क्रिकेट टीम के खिलाफ केपटाउन में खेले गए टेस्ट सीरीज के तीसरे मैच में इन्होंने तथा कुछ खिलाड़ियों के साथ मिलकर गेंद के साथ छेड़छाड़ (बॉल टेम्परिंग) की, जिसमें स्टीव स्मिथ और कैमरन बैनक्रॉफ्ट मुख्य साथी रहे जिसके कारण इनके ऊपर क्रिकेट ऑस्ट्रेलिया ने एक साल का प्रतिबन्ध लगाया।ho


title: डेविड वॉर्नर (क्रिकेटर)

text: २०१९ नवंबर-दिसंबर में पाकिस्तान के खिलाफ खेले गए डे-नाइट टेस्ट मैट में सर डॉन ब्रैडमैन के सर्वश्रेष्ठ निजी स्कोर को पीछे छोड़ने के बाद वॉर्नर ने अपनी इस पारी की प्रेरणा वीरेंद्र सहवाग को बताया। वॉर्नर ने अपनी इस पारी के बाद खुलासा किया कि आईपीएल में जब वह वीरेंद्र सहवाग से मिले तो टेस्ट क्रिकेट के प्रति सहवाग ने ही उनका माइंडसेट चेंज किया था। इस ऑस्ट्रेलियाई बल्लेबाज ने बताया कि वह कभी अपने टेस्ट करियर को लेकर संशय में थे लेकिन सहवाग की सलाह के बाद वॉर्नर ने उस पर अमल किया।


title: डेविड वॉर्नर (क्रिकेटर)

text: इस टेस्ट में नाबाद 335 रन की पारी खेलने वाले वॉर्नर ने संवाददाताओं को बताया, 'आईपीएल के दौरान दिल्ली के लिए खेलते हुए जब मैं वीरेंद्र सहवाग से मिला था। तब हम एक दिन बैठकर आराम से बात कर रहे थे। इस दौरान उन्होंने मुझे कहा कि मैं टी20 खिलाड़ी की तुलना में बेहतर टेस्ट खिलाड़ी बनूंगा। मैंने उन्हें कहा कि आप कैसी बातें कर रहे हो? मैंने काफी प्रथम श्रेणी मैच भी नहीं खेले हैं।'


title: डेविड वॉर्नर (क्रिकेटर)

text: इसके बाद पूर्व भारतीय सलामी बल्लेबाज सहवाग ने वॉर्नर की बैटिंग शैली का विश्लेषण कर वॉर्नर को समझाया कि आखिर वह क्यों ऐसा सोच रहे हैं। सहवाग ने वॉर्नर से कहा था, 'टेस्ट क्रिकेट में टीमें स्लिप और गली में फील्डर खड़ा करती हैं। कवर में जगह खाली होती है, मिडविकेट होता है। मिड ऑफ और मिड ऑन होते हैं। ऐसे में आप तेज शुरुआत कर सकते हो और पूरा दिन खेल सकते हो।'


title: डेविड वॉर्नर (क्रिकेटर)

text: वॉर्नर ने कहा, 'सहवाग की इस सलाह के बाद यह बात हमेशा मेरे दिमाग में रही। जब हम बातें कर रहे थे तो ये चीजें काफी आसान लग रही थीं।' इसके अलावा वॉर्नर ने यह भी कहा कि अगर मौजूदा दौर का कोई बल्लेबाज टेस्ट क्रिकेट में ब्रायन लारा का (400 रन का) सर्वाधिक रन वाला रिकॉर्ड तोड़ सकता है तो वह भारतीय बल्लेबाज रोहित शर्मा हो सकते हैं। टेस्ट क्रिकेट में 335 रन बनाने वाले वॉर्नर का यह पहला तिहरा शतक है।


title: मंगलयान-2

text: मंगलयान 2 या मार्स ऑर्बिटर मिशन 2 भारत का मंगलयान के बाद मंगल ग्रह के लिए दूसरा मिशन है। भारतीय अंतरिक्ष अनुसंधान संगठन (इसरो) द्वारा मंगल ग्रह के लिए मिशन को 2024 में लांच किया जायेगा। यह मिशन अपने साथ ऑर्बिटर, लैंडर तथा रोवर ले के जाएगा।


title: मंगलयान-2

text: इसरो के मंगलयान की सफलता के बाद इसरो ने 28 अक्टूबर 2014 बैंगलोर में आयोजित इंजीनियर्स कॉन्क्लेव 2014 सम्मेलन में दूसरे मंगलयान मिशन घोषणा की। इसरो ने 2016-2017 तक जीएसएलवी मार्क 3 की पूरी तरह परिचालन की उम्मीद है। इसलिये इसरो ने मंगलयान-2 के लिए जीएसएलवी मार्क 3 को चुना है।


title: मंगलयान-2

text: जनवरी 2016 में, भारत की इसरो और फ्रान्स की सीनेस ने संयुक्त रूप से मंगलयान 2 के निर्माण के लिए 2020 तक के लिए आशय के एक पत्र पर हस्ताक्षर किए, हालाँकि 2018 तक फ्रान्स इस परियोजना से बाहर हो चुका था।


title: मोनाको

text: मोनैको की राजकुमारशाही (, .फ़्रांसिसी: "Principauté de Monaco", मोनेगास्क : "Principatu de Munegu", अंग्रेज़ी : Principality of Monaco) यूरोप महाद्वीप में स्थित एक देश है। फ़्रांस और इटली के बीच स्थित मोनैको दुनिया का दूसरा सबसे छोटा देश है। इसका मुख्य कस्बा है मॉन्टे कार्लो ()। इसकी मुख्य- और राजभाषा है फ़्रांसिसी भाषा। यहाँ दुनिया के किसी भी देश से ज़्यादा प्रतिव्यक्ति करोड़पति हैं।


title: हिमांशु जोशी

text: हिमांशु जोशी (४ मई १९३५ - २३ नवम्बर २०१८) हिन्दी के ख्यातिलब्ध कहानीकार, उपन्यासकार और पत्रकार थे। उन्होंने अपने पेशेवर जीवन की शुरुआत पत्रकारिता से की थी। वे लंबे समय तक हिंदी पत्रिका 'कादम्बिनी' और 'साप्ताहिक हिन्दुस्तान' के संपादन से जुड़े रहे। बाद के दिनों में उन्होंने 'वागर्थ' के संपादन का भी दायित्व संभाला। देहावसान से कुछ समय पूर्व तक वे नार्वे से प्रकाशित पत्रिका 'शांतिदूत' के सलाहकार संपादक रहे।


title: हिमांशु जोशी

text: हिमांशु जोशी का जन्म उत्तराखंड के चंपावत जिले के 'जोसयूड़ा' गांव में 4 मई 1935 में हुआ था। उनके बचपन का लंबा समय 'खेतीखान' गांव में बीता जहां से उन्होंने प्राथमिक शिक्षा के बाद मिडिल स्कूल तक की शिक्षा प्राप्त की। इसके बाद 1948 में वो नैनीताल चले आए जहां से उन्होंने उच्च शिक्षा प्राप्त की। उनके पिता 'पूर्णानन्द जोशी' स्वतंत्रता संग्राम सेनानी थे। उनका संघर्ष जोशी के लिए प्रेरणा बना, जिसका असर उनके लेखन पर भी पड़ा। आजीविका की तलाश में हिमांशु जोशी ने दिल्ली आए और दिल्ली विश्वविद्यालय से एम.फिल किया। जोशी ने पत्र-पत्रिकाओं के संपादन के साथ-साथ दूरदर्शन और आकाशवाणी के लिए भी कार्य किया। उन्होने हिंदी फिल्मों के लिए भी लेखन कार्य किया। हिमांशु जोशी के उपन्यास ‘सु-राज’ पर आधारित फिल्म ‘सु-राज’ ने ‘इंडियन पेनोरमा’ के अंतर्गत अंतर्राष्ट्रीय फिल्म समारोहों में भारतीय फिल्मों का प्रतिनिधित्व किया। उनके चर्चित उपन्यास ‘तुम्हारे लिए’ पर दूरदर्शन धारावाहिक बना। साथ ही‘तर्पण’ ‘सूरज की ओर’ आदि पर टेलीफिल्में बनी। जोशी ने आकाशवाणी पर शरतचंद्र चट्टोपाध्याय के सुप्रसिद्ध बांग्ला उपन्यास ‘चरित्रहीन’ का रेडियो-सीरियल निर्देशित किया।


title: हिमांशु जोशी

text: आजतक लगभग 35 शोधार्थियों ने हिमांशु जोशी के साहित्य पर शोध कर डाक्ट्रेट की उपाधि प्राप्त की है। कई विश्वविद्यालयों में उनकी रचनाएँ पाठ्यक्रम में भी पढाई जाती हैं।


title: हिमांशु जोशी

text: राजीव जोशी ने कुमाऊँ विश्वविद्यालय नैनीताल से वर्ष 2010 में प्रो.देवसिंह पोखरिया के निर्देशन में हिमांशु जोशी के व्यक्तित्व और कृतित्व पर वृहद शोध किया। उनका शोध 'हिमांशु जोशी:रूप एक रंग अनेक' नाम से आधारशिला प्रकाशन से ग्रन्थाकार रूप में प्रकाशित भी हो चुका है।


title: शांता

text: अयोध्या नरेश दशरथ की तीन पत्नियों कौशल्या, सुमित्रा और कैकेयी में से कौशल्या ने श्री राम को जन्म देने से पहले एक पुत्री को जन्म दिया था जिसका नाम शांता था। वह अत्यंत सुन्दर और सुशील कन्या थी। इसके अलावा वह वेद, कला तथा शिल्प में पारंगत थीं।


title: शांता

text: एक कथा के अनुसार रानी कौशल्या की बहन रानी वर्षिणी संतानहीन थी और इस बात से वह हमेशा दुखी रखती थी। एक बार रानी वर्षिणी और उनके पति रोमपद जो अंगदेश के राजा थे अयोध्या आएं। राजा दशरथ और रानी कौशल्या से वर्षिणी और रोमपद का दुःख देखा न गया और उन्होंने निर्णय लिया कि वह शांता को उन्हें गोद दे देंगे। दशरथ के इस फैसले से रोमपद और वर्षिणी की प्रसन्नता का ठिकाना न रहा। कहते हैं उन्होंने शांता की देखभाल बहुत अच्छे तरीके से की और अपनी संतान से भी ज़्यादा स्नेह और मान दिया। इस प्रकार शांता अंगदेश की राजकुमारी बन गयी।


title: सतवंत सिंह

text: सतवंत सिंह(१ ९ ६२ - ६ जनवरी १ ९ ९ सिख अंगरक्षकों में से एक, बेअंत सिंह, इंदिरा गांधी की हत्या , प्रधान मंत्री भारत, इंदिरा गांधी, ३१ अक्टूबर १९८४ को उनके नई दिल्ली निवास पर गोली मारकर हत्या कर दी थी


title: सतवंत सिंह

text: इंदिरा गांधी की हत्या के लिए प्रेरणा हरमंदिर साहिब, अमृतसर, भारत पर भारत सरकार द्वारा किए गए सैन्य हमले का बदला थी। हरिमंदिर साहिब पर चरमपंथी उग्रवादी नेता भिंडरावाले के तहत सिख आतंकवादियों का कब्जा था।.आतंकवादियों को बाहर निकाल दिया गया था और ऑपरेशन के दौरान भिंडरावाले को मार दिया गया था। इस ऑपरेशन से मंदिर परिसर को नुकसान पहुंचा और दोनों तरफ के लोग हताहत हो गए, जिससे सिख नाराज हो गए।


title: सतवंत सिंह

text: बेअंत सिंह ने .38 रिवाल्वर निकाला और तीन शॉट इंदिरा गांधी के पेट में दागे; जब वह जमीन पर गिर गई, सतवंत सिंह ने अपने स्टेन में स्वचालित हथियार से सभी 30 राउंड फायर किए (इस तरह, कुल 33 गोलियां दागी गईं, जिनमें से 30 गोलियां उसे लगीं)। दोनों हत्यारों ने बाद में अपने हथियार गिरा दिए और आत्मसमर्पण कर दिया।


title: सतवंत सिंह

text: बेअंत सिंह को बाद में हिरासत में पूछताछ के दौरान गोली मार दी गई। सतवंत सिंह को गिरफ्तार किया गया था और बाद में सह-साजिशकर्ता केहर सिंह के साथ फांसी की सजा सुनाई गई थी। 6 जनवरी 1989 को सजा सुनाई गई।


title: सतवंत सिंह

text: सुप्रीम कोर्ट के मुकदमे के दौरान, अमृतसर के एक पूर्व क्लब पहलवान, सतवंत सिंह ने, मेरे शहीद i "शहादत" के बाद, मेरे शरीर के किसी भी हिस्से को हटा दिया और इस्तेमाल किया। किसी को भी, जिसकी आवश्यकता हो सकती है। हालाँकि, अगर आपको मेरी आँखों की ज़रूरत है, तो अधिकारियों को मेरे माता-पिता को बताने दें। मुझे किसी भी हिंदू, मुस्लिम, ईसाई से कोई नफरत नहीं है, न ही किसी धर्म के लिए नफरत है। मेरी शहीदी के बाद, किसी भी सिख को किसी भी चट्टान को फेंकने न दें। हिंदू। मैं अपनी शहीदी पर किसी भी प्रतिशोध या रक्तपात के पक्ष में नहीं हूं। अगर हम खूनखराबा करते हैं, तो हमारे और राजीव गांधी में कोई अंतर नहीं है। मैं उस कार्य के लिए गर्वित हूं जो मैंने नहीं किया था! वाहेगुरु के सामने प्रार्थना! अगर मैं एक मानव जीवन का आशीर्वाद पा रहा हूं, तो मुझे फांसी पर लटकाए जाने पर बहादुर की मौत दे दो। एक जीवन को भूल जाओ, अगर मैं कर सकता हूं तो मैं एक हजार प्राण त्याग दूंगा। [[इंदिरा गांधी] की तरह [[ठग]] दुत्कारता है, और हंसता हूं जैसे कि मैं शहीद [[शहीद]] बन जाता हूं। "


title: सतवंत सिंह

text: गांधी की हत्या ने उनके तत्काल परिवारों को सुर्खियों में ला दिया,उनके जीतने के परिणामस्वरूप दो [[लोकसभा]] [[पंजाब (भारत) | पंजाब]] राज्य की सीटें लोक सभा सीधे [[भारत की संसद]] का 543 सदस्यीय निचला सदन है।


title: सतवंत सिंह

text: भारतीय प्रेस में यह बताया गया कि सतवंत सिंह और केहर सिंह की फांसी के बाद पंजाब में सांप्रदायिक हिंसा हुई।


title: सतवंत सिंह

text: 2003 में, [[[अकाल तख्त]], [[अमृतसर]] में स्वर्ण मंदिर परिसर में स्थित सबसे ऊंची सिख अस्थायी सीट पर एक [[भोग]] समारोह का आयोजन किया गया, जहाँ इंदिरा गांधी के हत्यारों को श्रद्धांजलि दी गई।


title: सतवंत सिंह

text: 2004 में, उनकी मृत्यु की वर्षगांठ फिर से [[अकाल तख्त]] अमृतसर में मनाई गई, जहाँ उनकी माता को प्रधान पुजारी द्वारा सम्मानित किया गया और विभिन्न राजनीतिक दलों द्वारा सतवंत सिंह और [[केहर सिंह]] को श्रद्धांजलि दी गई2007 में, सतवंत सिंह और उनकी पत्नी की पुण्यतिथि को [[पंजाब क्षेत्र | पंजाब]] और अन्य देशों के विभिन्न हिस्सों में मनाया गया। 6 जनवरी 2008 को, [[अकाल तख्त]] ने बेअंत सिंह और सतवंत सिंह को "सिख धर्म के शहीद" घोषित किया,जबकि [[SGPC]] ने उन्हें "सिख राष्ट्र के शहीद" भी कहा।


title: सतवंत सिंह

text: भारत में सिख-केंद्रित राजनीतिक दल, [[शिरोमणि अकाली दल]] ने 31 अक्टूबर 2008 को पहली बार बेअंत सिंह और सतवंत सिंह की पुण्यतिथि को "शहादत" के रूप में मनाया।31 अक्टूबर के बाद से, यह तारीख श्री अकाल तख्त साहिब में देखी गई है .


title: सतवंत सिंह

text: सतवंत सिंह के पिता तारलोक सिंह थे।.उन्होंने जेल में रहते हुए 2 मई 1988 को सुरिंदर कौर (विरसा सिंह की बेटी) से शादी की।उनके मंगेतर ने उन्हें [[आनंद कारज]] में उनकी फोटो से शादी करके अनुपस्थिति में निकाल दिया।


title: प्रभाकरवर्धन

text: प्रभाकरवर्धन थानेश्वर का राजा था, जो पुष्यभूति वंश का था और छठी शताब्दी के अंत में राज्य करता था। प्रभाकरवर्धन की माता गुप्त वंश की राजकुमारी महासेनगुप्त नामक स्त्री थी।अपने पड़ोसी राज्यों, मालव, उत्तर-पश्चिमी पंजाब के हूणों तथा गुर्जरों के साथ युद्ध करके प्रभाकरवर्धन ने काफ़ी प्रतिष्ठा प्राप्त की थी।अपनी पुत्री राज्यश्री का विवाह प्रभाकरवर्धन ने कन्नौज के मौखरि राजा गृहवर्मन से किया था। प्रभाकरवर्धन की मृत्यु 604 ई. में हुई जिसके बाद उसका सबसे बड़ा पुत्र राज्यवर्धन उत्तराधिकारी बना।


title: प्रभाकरवर्धन

text: पुष्यभूति वंश का प्रथम शासक था जिसने थानेश्वर को अपनी राजधानी बनाया था। यह "प्रतापशील" के नाम से विख्यात था। इस वंश के शासकों में सर्वप्रथम महाराजाधिराज की उपाधि प्रभाकरवर्धन ने ही धारण की। इसकी मृत्यु के बाद इसकी पत्नी यशोमती सती हो गयी। यशोमती की तीन संतान थी – राज्यवर्धन, हर्षवर्धन, राज्यश्री। राजयश्री का विवाह मौखरि नरेश ग्रहवर्मा से हुआ था। देवगुप्त ने ग्रहवर्मा की हत्या कर दी और राज्यश्री को बंदी बना लिया। राज्यश्री को हर्षवर्धन विंध्याचल के जंगलों से बचाकर लाया।


title: जुनून (1992 फ़िल्म)

text: जुनून 1992 में बनी हिन्दी भाषा की डरावनी फिल्म है। इसको महेश भट्ट ने निर्देशित किया और मुख्य कलाकार राहुल रॉय, अविनाश वाधवन और पूजा भट्ट हैं। फिल्म सफल रही थी। फिल्म में डराने के लिये मॉर्फिंग का प्रयोग किया गया है।


title: जुनून (1992 फ़िल्म)

text: नीता बॉम्बे, भारत में अपनी मां और पिता के साथ एक मध्यम वर्गीय जीवनशैली जीती है और एक अस्पताल में सर्जन के रूप में काम करती है। वह विवाह योग्य उम्र की है और रवि के नाम के एक संघर्षरत संगीतकार / गायक से प्यार करती है। ये उसकी माँ को पसंद नहीं है, जो चाहती है कि वह किसी ऐसे व्यक्ति से शादी करे जो अमीर हो। एक दिन एक बुरी तरह घायल पुरुष को अस्पताल में भर्ती कराया जाता है। उसे मृत घोषित किया जाता है, लेकिन वो नीता की मदद से ठीक हो जाता है और उसे छुट्टी दी जाती है। वह नीता के घर जाता है, खुद को अमीर विक्रम चौहान के रूप में पेश करता है और उसके माता-पिता से नीता का हाथ माँगता है। वह तुरंत स्वीकार करते हैं। लेकिन नीता रवि से शादी करना चाहती है और उसके साथ भागने की योजना बना रही है। उस दुर्भाग्यपूर्ण दिन, रवि वहाँ आने में नाकाम रहा और टूटे दिल से नीता ने विक्रम से विवाह करने का फैसला किया। विवाह बड़े धूमधाम और समारोह के साथ होता है। जब रवि ने नीता के जीवन में फिर से प्रवेश करने का प्रयास किया, तो उसने उसे मना कर दिया। वह नहीं जानती कि रवि की योजना विक्रम ने खराब की थी और जो वास्तव में दिन के दौरान एक इंसान है और मध्यरात्रि में एक क्रूर आदमखोर बाघ में बदल जाता है - और वह उसका अगला भोजन भी हो सकती है।


title: हलासन

text: इस आसन में शरीर की आकृति खेत मे बैल द्वारा चलायेें जानेे वाले हल जैसी होने के कारण हलासन कहते हैं। हलासन हमारे शरीर को लचीला बनाने के लिए महत्वपूर्ण है। इससे हमारी रीढ़ सदा जवान बनी रहती हैवह लचीली ओर ताकतवर होती है


title: हलासन

text: रीढ़ संबंधी गंभीर रोग अथवा गले में कोई गंभीर रोग होने की स्थिति में यह आसन न करें। आसन करते वक्त ध्यान रहे कि पैर तने हुए तथा घुटने सीधे रहें।


title: हलासन

text: रीढ़ में कठोरता होना वृद्धावस्था की निशानी है। हलासन से रीढ़ लचीली बनती है। मेरुदंड संबंधी ना‍ड़ियों के स्वास्थ्य की रक्षा होकर वृद्धावस्था के लक्षण जल्दी नहीं आते। हलासन के नियमित अभ्यास से अजीर्ण, कब्ज, अर्श, थायराइड का अल्प विकास, अंगविकार, असमय वृद्धत्व, दमा, कफ, रक्तविकार आदि दूर होते हैं। सिरदर्द दूर होता है।


title: हलासन

text: नाड़ीतंत्र शुद्ध बनता है। शरीर बलवान और तेजस्वी बनता है। लीवर और प्लीहा बढ़ गए हो तो हलासन से सामान्यावस्था में आ जाते हैं। अपानवायु का उत्थानन होकर उदान रूपी अग्नि का योग होने से कुंडल‍िनी उर्ध्वगामी बनती है। विशुद्धचक्र सक्रिय होता है।


title: हलासन

text: 2) वजन कम करें ( whight loss ) :- अगर आप वजन कम करने के लिए योगा करते हैं, तो हलासन को अपनी दिनचर्या में जरूर शामिल करें, यह आसन करते वक्त पेट पर जोर पडता हैं, जिससे पेट की चर्बी तो कम होती ही हैं, वजन भी कम होता हैं।


title: हलासन

text: 3) मधुमेह में फायदेमंद ( beneficial of diabetes ) :- जैैैसेकी की आप ने उपर पढा की यह वजन कम करने में फायदेमंद होता हैं, इसका दुसरा फायदा मधुमेही के लिए भी होता हैं, diabetes के रोगीयो को वजन ज्यादा होना काफी हानिकारक होता हैं, और यही नहीं इस आसन से रक्त परिसंंचरण भी अच्छा रेहता हैं, जिससे मधुमेही के लिए फायदा होता हैं।


title: हलासन

text: 4) पाचन में फायदेमंद ( beneficial of digestion ) :- अगर आप रोजाना हलासन करते हैं, तो यह पाचन में भी फायदेमंद होता हैं, यह आसन करने से कब्ज, अपज और भी कई सारे पेट की समस्या में भी लाभदायक होता हैं, और भी कई सारे पेट बिमारियों में राहत मिलती हैं।


title: हलासन

text: 5) बवासीर में फायदेमंद ( beneficial of piles ) :- बवासीर जिसेे पाईल्स भी कहते है, एक बहोत ही गंभीर बिमारी हैं, पर यह आसन करने से इस बिमारी को काफी हद तक कम कर सकते है।


title: हलासन

text: 6) चिंता और थकान ( anxiety and fatigue ) :- हलासन से थकान को भी दूर कर सकते हैं, दरअसल ऐक शोध के अनुसार यह आसन रिलँक्स करता हैं और चिंता को भी कम करने में यह आसन फायदेमंद होता हैंं।


title: हलासन

text: 7) त्वचा और बालों के लिए फायदेमंद ( beneficial of skin and hair ) :- इस आसन को नियमित करने से चेहरे में चमक आती हैं, और इसे करते वक्त खुन का बहाव सर की तरफ ज्यादा होता हैं, जिससे बाल जड से मजबूत होते हैं।


title: हलासन

text: 8) सिर दर्द और दिमाग ( headache and mind ) :- नियमित हलासन करने से सिरदर्द में भी राहत मिलती हैं, और यह आसन दिमाग की नसों को राहत दिलाता हैंं, और दिमाग को शांंत करता हैंं। ( halasana -


title: हलासन

text: 9) रोगप्रतिकारक क्षमता बढायें ( boost immunity ) :- यह आसन नियमित करने से रोगप्ररतिकारक क्षमता बढती हैं, और यह रक्त परिसंचरण भी बेहतर बनाता हैं।


title: अमृत बाजार पत्रिका

text: अमृत बाजार पत्रिका बंगला भाषा का एक प्रमुख भारतीय समाचार पत्र है। भारत के सबसे पुराने समाचार पत्रों में इसकी गणना होती है। इसका पहला प्रकाशन २० फ़रवरी १८६८ को हुआ था। इसकी स्थापना दो भाइयों शिशिर घोष और मोतीलाल घोष ने की थी। उनकी माँ का नाम अमृतमयी देवी और पिता का नाम हरिनारायण घोष था जो एक धनी व्यापारी थे।


title: अमृत बाजार पत्रिका

text: यह पत्रिका पहले साप्ताहिक रूप में आरम्भ हुई। पहले इसका सम्पादन मोतीलाल घोष करते थे जिनके पास विश्वविद्यालय की डिग्री नहीं थी। यह पत्र अपने ईमानदार व तेज-तर्रार रिपोर्टिंग के लिए प्रसिद्ध था। यह 'बंगाली' नामक अंग्रेजी भाषा के पत्र का प्रतिद्वंदी था जिसके कर्ताधर्ता सुरेन्द्र नाथ बनर्जी थे। अमृत बाजार पत्रिका इतना तेजस्वी समूह था कि भारत के राष्ट्रीय नेता सही सूचना के लिए इस पर भरोसा करते थे और इससे प्रेरणा प्राप्त करते थे।


title: अमृत बाजार पत्रिका

text: ब्रिटिश राज के समय अमृत बाजार पत्रिका एक राष्ट्रवादी पत्र था। शिशिर कुमार घोष बाद में इस पत्रिका के सम्पादक बने। वे उच्च सिद्धान्तों के धनी व्यक्ति थे। ब्रिटिश सरकार ने भारतीय प्रेस को दबाने के लिए १८७८ में जब देशी प्रेस अधिनियम। वर्नाक्यूलर प्रेस एक्ट लगाया तो सरकार के इस दूषित चाल को भाँपकर, इसके एक हफ्ते बाद ही, अमृत बाजार पत्रिका को २१ मार्च १८७८ पूर्णतः अंग्रेजी भाषा का पत्र बना दिया। पहले यह बंगला और अंग्रेजी में प्रकाशित होती थी। १९ फ़रवरी १८९१ को यह पत्रिका साप्ताहिक से दैनिक बन गयी। सन् १९१९ में दो सम्पादकीयों के लिखने कारण अंग्रेज सरकार ने इस पत्रिका का जमानत (डिपाजिट) राशि जब्त कर ली। ये दो सम्पादकीय थे- 'टु हूम डज इण्डिया बिलांग?' (१९ अप्रैल) तथा 'अरेस्ट ऑफ मिस्टर गांधी : मोर आउटरेजेज?' (१२ अप्रैल)।


title: अमृत बाजार पत्रिका

text: १९२८ से लेकर १९९४ तक जीवनपर्यन्त श्री तुषार कान्ति घोष इसके सम्पादक रहे। उनके कुशल नेतृत्व में पत्र ने अपना प्रसार बढ़ाया और बड़े पत्रों की श्रेणी में आ गया था। इस समूह ने १९३७ से 'युगान्तर' (जुगान्तर) नामक बंगला दैनिक भी निकालना आरम्भ किया।


title: अमृत बाजार पत्रिका

text: बहुत अधिक ऋण लद जाने तथा श्रमिक आन्दोलन के चलते १९९६ से इसका प्रकाशन बन्द हो गया था। अभी हाल में इसे पुनः आरम्भ किया गया है।


title: गलतुंडिका

text: गलतुंडिका (tonsils) मानव के गले के पिछले हिस्से में स्थित एक अंग है। यह एक प्रकार का ऊतक हैं जो बाहरी रोगाणुओं से आक्रमण के विरुद्ध पहली रक्षा-पंक्ति की तरह काम करता है।


title: गलतुंडिका

text: गला हमारे शरीर का एक महत्वपूर्ण अंग है। इसका महत्व इसी बात से स्पष्ट है कि शरीर के भीतर पहुंचने वाले खाद्य−पदार्थ तथा हवा−पानी के प्रवेश का दायित्व इसी पर है। इसी महत्वपूर्ण कार्य को निभाने के कारण यही हिस्सा हमारे द्वारा ग्रहण किये जाने वाले भोजन, जल तथा वायु में उपस्थित किसी भी जहरीले तत्व से सबसे पहले प्रभावित होता है। नाक और कान भी इससे अछूते नहीं रहते। हालांकि बाहरी रूप से देखने से हमारे नाक, गला व कान अलग−अलग दिखाई देते हैं परन्तु गले के भीतर जाकर इन तीनों अंगों की कोशिकाएं आपस में मिल जाती हैं। इस कारण इन तीनों अंगों में से किसी एक भी अंग में किसी प्रकार का संक्रमण हो जाता है तो उसका प्रभाव तीनों अंगों पर पड़ता है। इस कारण जरूरी है कि कोई भी संक्रमण होते ही जल्दी से उसका उपचार किया जाए।


title: गलतुंडिका

text: बाहरी वातावरण में उपस्थित किसी भी जहरीले तत्व के संक्रमण से इन अंगों को बचाने के लिए प्रकृति ने मुख तथा गले की संरचना इस प्रकार की है कि उन जहरीले तत्वों को हमारे मुंह के अंदरूनी तंत्र पर कोई प्रभाव न पड़े। बाहरी रूप में देखने पर नाक व मुख एक सम्पूर्ण अंग के रूप में ही दिखाई देते हैं, उनके अलग−अलग हिस्से दिखाई नहीं देते। परन्तु वास्तव में यह अंग कई हिस्सों में बंटे होते हैं। हालांकि निटलकैविटी मारेटेज और नेटलचेप्टर देखने में तो अलग−अलग दिखाई देते हैं परन्तु पीछे जाकर गले की अंदर आपस में एक कैविटी में मिल जाते हैं जिसे 'ओरोफेरिंगल्स' कहते हैं। ओरोफेरिगल्स के ऊपर नाक के पीछे के भाग को 'लेजोफेरिंग्ल्स' कहते हैं।


title: गलतुंडिका

text: टांसिल की समस्या का कारण किसी भी प्रकार का संक्रमण या इन्फेक्शन हो सकता है जो हमारे शरीर में मुख व नाक से प्रवेश कर रहा हो। ये प्रदूषण या इन्फेक्शन वायरल या बैक्टीरियल किसी भी प्रकार के प्रदूषक से दूषित हवा सांस के माध्यम से जब शरीर में प्रवेश कर जाती है तो यह तुरंत समस्या पैदा कर सकती है। ऐसे स्थान जहां के वातावरण में बदबू, सीलन तथा अन्य किसी रासायनिक तत्व का समावेश हो ऐसे स्थानों में वायु के द्वारा निरन्तर जहरीले तत्वों के सम्पर्क में आने के कारण टांसिल रोग की समस्या खड़ी हो सकती है।


title: गलतुंडिका

text: बच्चों में इस रोग के ज्यादा मामले दृष्टिगत होते हैं क्योंकि उनकी रोग प्रतिरोधक क्षमता कम होती है। ऐसा नहीं कि बड़ी उम्र के लोग इससे ग्रसित नहीं हो सकते उनमें भी यह समस्या देखी जा सकती है। टांसिलाइटिस इस रोग की एक खतरनाक अवस्था होती है क्योंकि शरीर में एन्टीबाडीज होने के कारण प्रतिक्रिया होती रहती है। इस अवस्था में जैसे ही एंटीजन हमारे शरीर में प्रवेश करता है वैसे ही टांसिल टिश्यू उससे लड़ना शुरू कर देते हैं इससे जो एंटीजन बनता है वह शरीर के अन्य भागों में उपस्थित प्रोटीन के साथ प्रतिक्रिया करके वहां भी इसी प्रकार के एंटीबाडीज बना देता है। इन एंटीबाडीज का दिल के वॉल्व पर सीधा प्रभाव पड़ता है तथा दिल के वॉल्व खराब होने का खतरा पैदा हो जाता है। टांसिल तो ज्यादातर बच्चों को होता है परन्तु इसका दिल पर पड़ने वाला दुष्प्रभाव किसी भी उम्र में पड़ सकता है। बचपन में गले के संक्रमण का उचित उपचार न होना भी हमारे देश में दिल की बीमारियों का एक कारण है। इसके अतिरिक्त टांसिल से बैराफेंगिल्स एपशिश, न्यूट्राफरिंग्ल्स एपाशीश जैसी बीमारियां भी हो सकती हैं।


title: गलतुंडिका

text: शरीर की यांत्रिक संरचना में विषैले तत्वों को गड़बड़ी के कारण पैदा होने वाली इस समस्या की पहचान कुछ प्रारंभिक लक्षण देखकर की जा सकती है जैसे− बार-बार गला खराब होना, गले में सूजन होना, दर्द होना, बार−बार बुखार आना आदि। यदि ऐसे ही लक्षण रोगी को बार−बार हो रहे हों। जैसे एक वर्ष में पांच या छह बार तो उसे टांसिल का आपरेशन करवा लेना चाहिए। लेजर आपरेशन में दो से तीन घंटे का समय लगता है और बिल्कुल चीर−फाड़ नहीं होती। टांसिल से बचाव के लिए जरूरी है कि बच्चों को संतुलित भोजन दिया जाए ताकि उनके शरीर की रोग प्रतिरोधक क्षमता मजबूत हो। सबसे जरूरी तो यह है कि टांसिल के लक्षण दिखते ही तुरंत डाक्टर से सम्पर्क करें। डाक्टर द्वारा दिए गए दवाई के कोर्स को पूरा करना चाहिए। अक्सर लोग थोड़ा सा आराम मिलते ही दवाई बंद कर देते हैं परंतु ऐसा करना रोग को और अधिक उग्र बना देता है। इस रोग के दौरान रोगी को खाना−पानी निगलने में तकलीफ होती है। ऐसे में बहुत से लोग कम खाते हैं, यह ठीक नहीं है। रोगी के शरीर की आवश्यकताओं की पूर्ति नरम या तरल खाद्य पदार्थ देकर की जारी चाहिए। इससे शरीर की रोग प्रतिरोधक क्षमता बनी रहती है।


title: नलिन विलोचन शर्मा

text: नलिन विलोचन शर्मा (1916–1961) पटना विश्वविद्यालय में हिन्दी के प्राध्यापक, हिन्दी लेखक एवं आलोचक थे। वे हिन्दी में 'नकेनवाद' आन्दोलन के तीन पुरस्कर्ताओं में से एक थे।


title: नलिन विलोचन शर्मा

text: नलिन जी का जन्म भारद्वाज गोत्र के सरयूपारीण ब्राह्मण-कुल में विक्रम संवत् 1972 माघ शुक्ल चतुर्दशी, तदनुसार 18 फरवरी सन् 1916 ई. को सन्ध्या छह बजे पटना सिटी के बदरघाट के पास हुआ था। वे दर्शन और संस्कृत के प्रख्यात विद्वान् महामहोपाध्याय पं. रामावतार शर्मा के ज्येष्ठ पुत्र थे। मात्र लगभग 46 वर्ष की आयु में 12 सितम्बर 1961 ई. को अपराह्न डेढ़ बजे हृदय-गति रुक जाने से उनका देहान्त हो गया।


title: नलिन विलोचन शर्मा

text: नलिन जी संस्कृत, हिन्दी एवं अंग्रेजी के निष्णात विद्वान् थे। साथ ही फ्रेंच एवं जर्मन भाषा का भी उन्होंने यथेष्ट ज्ञान प्राप्त किया था। चित्रकला में भी उनकी गहरी रुचि थी।


title: नलिन विलोचन शर्मा

text: नलिन जी ने हिन्दी आलोचना का नया मापदंड निर्मित किया। अपने प्रखर आलोचनात्मक लेखों, साहित्यिक टिप्पणियों और पुस्तक समीक्षाओं के जरिये वे हिंदी-संसार को नये ढंग से आंदोलित करने में सफल हुए। नये-पुराने सभी लेखकों के बीच के आलोचक के रूप में वे समान रूप से प्रतिष्ठित थे। पुराने साहित्य के बारे में उनकी पसंद का जितना महत्त्व था, उतना ही नये साहित्य के बारे में भी।


title: नलिन विलोचन शर्मा

text: उनकी लिखित आलोचना पुस्तकों की संख्या बहुत अधिक नहीं है। उनके जीवन-काल में 'दृष्टिकोण' (1947ई.) और 'साहित्य का इतिहास दर्शन' (1960ई.) नामक दो आलोचना पुस्तकें प्रकाशित हुईं। मरणोपरांत उनकी तीन आलोचना पुस्तकें- 'मानदंड' (1963ई.), 'हिंदी उपन्यास : विशेषतः प्रेमचंद' (1968ई.), तथा 'साहित्य: तत्त्व और आलोचना' (1995ई.) अस्त-व्यस्त ढंग से प्रकाशित हुईं।


title: नलिन विलोचन शर्मा

text: इनके अतिरिक्त नलिन जी विशिष्ट शैली के एक उत्तम कहानीकार भी थे। उनकी कहानियों के दो संग्रह प्रकाशित हैं -- ' विष के दाँत' (1951ई.) तथा 'सत्रह असंगृहीत पूर्व छोटी कहानियाँ' (1960ई.)। उनकी कविताओं के भी दो संकलन हैं -- 'नकेन के प्रपद्य' (1956ई.) तथा 'नकेन-2' (1981ई.)। उन्होंने अनेक पुस्तकों का सम्पादन भी किया।


title: नलिन विलोचन शर्मा

text: नलिन जी की कहानियों के सन्दर्भ में निशान्तकेतु जी ने लिखा है कि "नलिन विलोचन शर्मा ने 'विष के दाँत' तथा 'सत्रह असंगृहीत पूर्व कहानियाँ' इन दो संग्रहों के माध्यम से हिन्दी में वह प्रयोग और चमत्कार किया जो मंटो उर्दू में, कैथरीन मैंसफील्ड अंग्रेजी में और बालजाक फ्रेंच में एक साथ मिलकर करते। शर्मा जी ने यौन-विच्युति, विकृति दंश, सूक्ष्म मनोविज्ञान और प्रच्छन्न विरेचन-दर्शन का कहानियों में जैसा स्वरूपण किया है; वह वस्तुतः अन्यतम है। भाषा का ऐसा घनत्व और शिल्प की ऐसी तराश के धरातल पर हिन्दी में थोड़ी ही कहानियाँ प्रशंसित होंगी।"


title: नलिन विलोचन शर्मा

text: नलिन जी पर अपेक्षाकृत विस्तार से विचार करते हुए अपनी पुस्तक 'हिन्दी आलोचना का विकास' के प्रायः तीस पृष्ठों में नन्दकिशोर नवल जी ने उनकी उन्हीं उक्तियों को चुनकर, जिनसे रूपवाद का समर्थन होते जान पड़ता है, उन्हें पूरी तरह रूपवादी करार दिया है और विनम्रतापूर्वक उनका वैचारिक संहा कर डाला है। नवल जी के इस विस्तृत विवेचन में एक वाक्य भी नलिन जी के प्रति पूरी तरह सकारात्मक नहीं है। यही आश्चर्य होता है कि नलिन जी जब ऐसे ही उपलब्धि-शून्य आलोचक हैं तो नवल जी ने उन्हें अपनी इस हिन्दी आलोचना का 'विकास' दिखलाने को 'प्रतिबद्ध' पुस्तक में विवेचनीय माना ही क्यों है !


title: नलिन विलोचन शर्मा

text: इस परिप्रेक्ष्य में नलिन जी का महत्व जानने के लिए यह अनिवार्यतः ध्यातव्य है कि वे विचार या दृष्टिकोण के विरोधी नहीं थे बल्कि उसे ही रचना का निर्णायक तत्त्व न मानकर उसे भी रचना के संघटक तत्त्वों में से ही एक मानते थे। इसके अनेक प्रमाण उनकी आलोचना-कृतियों में उपलब्ध हैं। आज रूप-वैशिष्ट्य के कारण ही अनेक मार्क्सवादी आलोचक भी अज्ञेय की बहुविध प्रशंसा कर रहे हैं और उनके सुप्रसिद्ध उपन्यास 'शेखर : एक जीवनी' को तो प्रायः एक स्वर से हिन्दी के सर्वश्रेष्ठ उपन्यासों में एक मान लिया गया है, तब इस सन्दर्भ में नलिन जी के विचारों को देखना और भी महत्त्वपूर्ण हो जाता है। नलिन जी ने शैली की दृष्टि से 'शेखर : एक जीवनी' को हिन्दी में अद्वितीय मानते हुए भी वैचारिक दृष्टिकोण से ही सर्वश्रेष्ठ की सूची से खारिज कर दिया है।


title: नलिन विलोचन शर्मा

text: जिस स्थापत्य पर सर्वाधिक जोर देने के कारण नलिन जी को रूपवादी माना गया है उसके सम्बन्ध में उनका स्पष्ट कथन है कि " स्थापत्य का वास्तविक महत्त्व तभी है, जब वह चित्रणीय वस्तु के लिए अनिवार्य परिणाम हो, किन्तु साथ-ही-साथ विशिष्ट दृष्टिकोण का कारण भी बन सके।" यही कारण है कि गोदान में प्रेमचन्द के परिपक्व दृष्टिकोण के अनुरूप ही वे गोदान के स्थापत्य को भी परिपक्व/ परिपूर्ण मानते हैं। उनका यह भी मानना है कि यदि प्रेमचन्द गोदान में दो भिन्न सामाजिक वर्गों का इस तरह समानान्तर संयोजन नहीं करते तो वह दृष्टिकोण भी सही रूप में अभिव्यक्त नहीं हो सकता था। इसीलिए वे स्थापत्य को भी कारक तत्त्व के रूप में विवेचित करते हैं।


title: नलिन विलोचन शर्मा

text: अपने इन विचारों के कारण नलिन जी ने गोदान ही नहीं बल्कि प्रगतिशीलता के स्तम्भ निराला तथा मैला आँचल के साथ-साथ बाणभट्ट की आत्मकथा के महत्त्व को भी पहचाना और सबसे पहले पहचाना, बल्कि स्पष्ट उद्घोषणा की।


title: नलिन विलोचन शर्मा

text: तात्पर्य यह है कि नलिन जी हिन्दी साहित्य में भी फैशन की शक्ल अपनाये संक्रामक रोग की तरह फैलते जा रहे विषय-वस्तु के कारण ही अगड़ा या पिछड़ा, सफल या असफल घोषित करने के सख्त खिलाफ थे और रचना के संघटक तत्त्वों (जिनमें विचार या दृष्टिकोण भी अनिवार्य है) के समुचित समायोजन को आवश्यक मानने के कारण स्थापत्य पर अतिरिक्त बल देते थे। उनके इस मन्तव्य को समझने और साहित्य के समुचित विकास हेतु अपनाने की जरूरत है न कि उन्हें रूपवादी मानकर खारिज करने की।


title: बहुविवाह

text: बहुविवाह (प्रथा) ऐसी प्रथा है जिसमें कोई व्यक्ति स्त्री या पुरुष एक से अधिक व्यक्तियों से विवाह करता है।


title: बहुविवाह

text: भारत देश के कुछ राजनेताओं की कुत्सित मानसिकता का सामान्य जनता पर नकारात्मक प्रभाव पड़ता हैं| देश को आजाद हुए 75 वर्ष हो चुके हैं| महिला और पुरुष कई क्षेत्र में समान रूप से कार्यरत्त है| परन्तु अभी-भी कुछ ऐसी परम्पराए हैं| जो महिलाओ की उन्नति में बाधक हैं| उन उन्नति में बाधक जातिगत-परम्परा, सामाजिक-परम्परा और कानूनों में बदलाव लाकर देश की महिलाओ के लिये सुघड़ जीवन- शैली का निर्माण किया जाना अतिआवश्यक है। *लोक प्रतिनिधित्व अधिनियम में निर्वाचन हेतु प्रस्तुत निर्वाचन अभ्यावेदन मे प्रत्याशी द्वारा सःशपथ उद्घोषणा करवाई जाये की अभ्यार्थी(प्रत्याशी) ने एक से अधिक विवाह, छेड़-छाड़, महिलाओ का शोषण अथवा महिलाओ के खिलाफ किसी भी प्रकार का कोई अपराध सम्पादित नहीं किया हो| उक्त उदघोषण का कड़ाई से पालन करवाया जाना चाहिए| जब उच्चपदेन व्यक्ति ही इन्द्रिय सुख के लिए संविधान का उल्लंघन करेंगे तब सामाजिक जीवन प्रभावित होगा* | अत: राजनैतिक क्षेत्र से ऐसे पथभ्रष्ट राजनेताओ को हरगिज जगह नही देना चाहिए| 21 वी सदी में भी भारत की “महिलाओं कि स्थिति दयनीय हैं| कुछ इन्द्रिय सुख को सर्वोपरि रखने वाले राजनेताओ के कारण महिलाएं भय, तनाव, एवं बोझ के अधीन जीवन निर्वाह कर रही हैं| देश में कई ऐसे राजनेता भी रहे हैं जिन्हें किसी नियम या कानून का डर नहीं होता तथा अपने राजनैतिक प्रभाववश वे पुलिस, मिडिया और गवाहों को प्रभावित करने में सफल हो जाते हैं तथा दुष्कर्म के दोषी होते हुए भी सम्मानजनक पद पर रहकर शासकीय सुविधाओ का लाभ लेते हुये जीवनयापन करते है। वहीँ शोषण के खिलाफ आवाज उठाने वाली महिला को समाज में चरित्रहीन की संज्ञा दी जाती है और उस शोषित स्त्री को इस हद तक प्रताड़ित किया जाता है कि वह अन्याय से हताश होकर आत्महत्या तक कर लेती हैं।


title: बहुविवाह

text: “ किसी भी राजनैतिक दल द्वारा ऐसे राजनेता को निर्वाचन में भाग लेने से प्रतिषिद्ध किया जाए, जो बलात्कार,स्त्री उत्पीड़न, बहुविवाह का दोषी हो|देश मे हनीट्रैप के शिकार कई राजनेता और अधिकारी हुए हैं जिनकी चर्चा सम्पूर्ण भारत में हुई थी| उक्त घटना का एक पहलु कुछ महिलाओ ने कई राजनेताओ और अधिकारियों को अपना शिकार बनाया| परन्तु दूसरा पहलु बताता हैं कि उच्चपद पर आसीन राजनेता और अधिकारी भी इन्द्रिय-तृप्ति के लिए इन महिलाओं से शिकार (शोकीन) बनने को आतुर रहे हैं| अर्थात हनीट्रैप में किसी एक को दोषी नहीं ठहराया जा सकता| कथित प्रकरणानुसार हनीट्रैप के शौकीन और एक से अधिक विवाह करने वाले व्यक्ति को निर्वाचन और शासकीय सेवा में स्थान नहीं दिया जाना चाहिए| ऐसा व्यक्ति जिसका समाज अनुसरण करे अगर वह संविधान का उल्लंघन कर विवाह उपरांत पराई स्त्री से सम्बन्ध रखे या बहुविवाह करेगा तो वह आम जनता को गलत सन्देश देगा जिससे अच्छे समाज की रचना नहीं हो सकेगी एवं देश का विकास प्रभावित होगा। पराई स्त्री से इन्द्रिय सुख लेने वाले राजनेता का बचाव और आम जनता को सजा यह पक्षपात किसी भी देश में नहीं होना चाहिए। कुछ राजनेता संविधान का उल्लंघन कर सामाजिक जवाबदारी और नैतिक मूल्यों पर विचार किये बिना परस्त्री गमन करते हैं। फिर भी उन्हें राजनीति में सम्मानजनक पद देना सीधे–सीधे स्त्री जाति का अपमान करना हैं|


title: डिप्टेरा

text: द्विपंखी गण या डिप्टेरा (Diptera) गण के अंतर्गत वे कीट संमिलित हैं जो द्विपक्षीय (दो पंख वाले) हैं। कीट का यह सबसे बृहत् गण है। इसमें लगभग ८० हजार कीट जातियाँ हैं। इसमें मक्खी, पतिंगा, कुटकी (एक छोटा कीड़ा), मच्छर तथा इसी प्रकार के अन्य कीट भी संमिलित हैं। इस समुदाय के अंतर्गत एक ही प्रकार के सूक्ष्म तथा साधारण आकार के कीट होते हैं। ये कीट दिन तथा रात्रि दोनों में उड़ते हैं तथा जल और स्थल दोनों ही स्थान इनके वासस्थान हैं। साधारणत: ये समस्त विश्व में विस्तृत हैं, परंतु गरम देशों में तो इनका ऐसा आधिपत्य है कि प्रति वर्ष सैकड़ों मनुष्यों, तथा अन्य जंतुओं की इनके कारण मृत्यु हो जाती है।


title: डिप्टेरा

text: ये बहुत शीघ्रतापूर्वक कार्य करनेवाले तथा सावधान स्वभाव के जीव होते हैं। इनमें से बधई (Bot fly) नाम की मक्खियाँ सबसे अधिक गतिशील होती हैं, जो ५० मील प्रति घंटे की गति से उड़ सकती हैं। इनके अग्रपंख झिल्लीदार होते है। इनमें पिछले पंख नहीं होते, अपितु एक प्रकार के उभड़े हुए अवयव मात्र होते हैं, जिन्हें संतोलक (Halteres) या संतुलक (Balancers) कहते हैं।


title: डिप्टेरा

text: इनके मुखद्वार के समीप और भी उपांग मिलते हैं, जिन्हें मुखांग (Mouth parts) कहते हैं। ये मुख्य मुखभाग से मिलकर एक शुंड बनाते हैं, जिनके द्वारा ये अपनी खुराक चूसते हैं। इन्हीं शुंडों के द्वारा ये भेदनकार्य भी करते हैं। ये केवल तरल पदार्थ खा सकते हैं, ठोस नहीं।


title: डिप्टेरा

text: नर और मादा के बाह्याकार साधारणत: एक से होते हैं, परंतु लिंगद्विरूपता भी असाधारण नहीं है। कुछ में (जैसे नर मच्छरों में) शृंगिका (antenna) में घने बाल होते हैं और नरों के संयुक्त नेत्र मादाओं की अपेक्षा अधिक समीप होते हैं। इन कीटों में पूर्ण रूपांतर होता है। डिंभ (larva) में बहुधा छोटा सिर होता है और पैरों का अभाव रहता है। प्यूपा (pupa) कठोर आवरण के अंदर रहता है, जिसे प्यूपा कोष (Puparium) कहते हैं। कुछ कीटों का प्यूपा अलग भी रहता है।


title: डिप्टेरा

text: मुख्यतया डिप्टेरा गण के जीव दिन में उड़ने वाले हैं, किंतु रक्तचूषक जातियाँ, जैसे मच्छर और बालूमक्षिका (sand-fly) इत्यादि गोधूलि एवं प्रभात वेला में ही अधिक कर्मशील होती हैं और अंधकार की प्रेमी होती हैं। इस गण की बहुत सी जातियाँ अन्य छोटे कीटों, कुटकियों आदि का आहार करती हैं। रक्त चूसने की क्रिया अधिकांशत: मादा में पाई जाती है। डिप्टेरा गण में से कुछ तो मनुष्यों तथा जानवरों में रोग फैलाने के कारण विशेष महत्व के हैं। ये धुँधले तथा मटमैले रंग के होते हैं, किंतु बहुतों में तो स्पष्ट उभरी हुई धारियाँ अथवा काले पीले धब्बे होते हैं। कुछ में बैंगनीपन अथवा नीलिमा और बहुतों में कालिमा के साथ हरीतिमा होती है। कुछ के कम और कुछ के घने बाल भी होते हैं। इनमें से कुछ की क्रियाएँ बर्रों से मिलती जुलती हैं। ये पकड़े जाने पर बर्रों की तरह भनभनाहट करते हैं और उन्हीं की तरह डंक मारने की चेष्टा भी।


title: डिप्टेरा

text: सामान्यत: इस गण के कीटों के सिर गोलाकार होते हैं, जिनपर दो संयुक्त नेत्र होते हैं, जो सिर का अधिकांश भाग घेरे रहते हैं। इनके अतिरिक्त सिर के ऊपरी भाग में तीन सरल नेत्र भी होते हैं। इस संयुक्त नेत्रों में सहस्रों दृष्टिनेत्र होते हैं, जिन्हें नेत्राणु (Ommatidium) कहते हैं तथा जो अपने तल पर षट्कोणीय पृष्ठकों (facets) के रूप में दिखाई पड़ते हैं। कुछ कीटों में ये नहीं भी रहते।


title: डिप्टेरा

text: इस गण के कीटों के सिर के अग्र भाग में दो छोटी छोटी शृंगिकाएँ (antenna) होती हैं, जो सिर के मध्य भाग से निकलती हैं। इन शृंगिकाओं में कई खंड होते हैं तथा ये कई आकार की होती हैं। इनका कीटाणुओं के वर्गीकरण में बहुत अधिक महत्व है। इस गण के कीटों का मुख विशेष रूप से चूसने के लिए ही बना है अथवा यों कह सकते हैं कि ये अपने मुख से भेदन और चूषण, दोनों ही कार्य, करते हैं। ये ठोस पदार्थ तो बिल्कुल ही नहीं खा सकते। इनका लेबियम (labium) झिल्लीदार होता है तथा इनके शुंड की रचना मुख्यतया इसी से होती है। लेबियम का अंतिम भाग, जिसे लेबेला (labella) कहते हैं, अंडाकार होता है। इनमें विदुकास्थि (mendibles) और ऊर्ध्व हन्वास्थि (maxilla) नहीं होतीं। ये भाग तो केवल रक्तचूषक कीटों में ही पाए जाते हैं तथा उन कीटों के लिए तीक्ष्ण अस्त्र का भी कार्य करते हैं। वक्षखंड संमिलित से होते हैं और वे लगभग एक ही वक्ष बनाते हैं। इनकी टाँगें पाँच भागों में बँटी होती हैं तथा इनके पंख झिल्लीदार होते हैं, किंतु कुछ परजीवी तथा अन्य डिप्टेरा में ये पंख होते ही नहीं। इनके पंखों का नाड़िका (nervure) विन्यास दुर्बल होता है तथा इनमें कुछ आडी नाड़िकाएँ भी होती हैं। मादाओं के उदर के अंतिम खंड नलिकाकार एवं खिंचावदार बने होते हैं, जिन्हें अंडनिक्षेपण अंग कहते हैं।


title: डिप्टेरा

text: डिप्टेरा का पाचक तंत्र सरल होता है। इसका हृदय सीधी नलिका मात्र होता है। श्वसनतंत्र में श्वसनलिकाएँ होती हैं, जो बहुधा बड़े-बड़े वायुकोश बनाती हैं। अधरतंत्रिका-रज्जु की गुच्छिकाएँ मिलकर एक संहति बनाती हैं।


title: डिप्टेरा

text: वर्गीकरण का मुख्य आधार शृंगिका की रचना और पंख का नाड़ीविन्यास है। जेनेरा और स्पीशीज़ में विभाजन के लिए कभी अप्रसिद्ध और अस्पष्ट रचनाओं को भी ध्यान में रखना पड़ता है। यह गण तीन उपगणों (suborders) में विभाजित है, जिनके नाम हैं-


title: डिप्टेरा

text: इसकी शृंगिका में कई खंड होते हैं और यह बहुधा सिर और वक्ष से लंबा होता है। मैक्सिलरी (maxillary) स्पर्शकों में चार, पांच खंड होते हैं और यह लटकता (pendulous) रहता है। पंख में पृष्ठीय कोशिका (discal cell) साधारणतया नहीं होता और क्युबिटल (cubital) कोषिका यदि उपस्थित हुई तो खुली होती है। यह उपगण तेईस कुलों में विभाजित किया जा सकता है, जिनमें से मुख्य कुलों का विवरण निम्नलिखित है :


title: डिप्टेरा

text: इस उपगण के डिप्टेरा बहुधा स्थूल शरीरवाले होते हैं, जिनकी शृंगिकाएँ छोटी और तीन खंडवाली होती हैं। इनमें साधारणतया अंतिम लंबा खंड बढ़कर एक सूचिका (style) बन जाती है। मैक्सिलरी (maxillary) स्पर्शक एक या दो खंड के होते हैं। इस उपगण के बहुत से सदस्यों की पहचान उनके नाड़िकाविन्यास और छोटे अग्राभिमुख स्पर्शक के द्वारा होती है। यह उपगण १७ कुलों में विभाजित किया गया है, जिनमें से कुछ महत्वपूर्ण कुल निम्निलिखित हैं :


title: डिप्टेरा

text: ब्राकिसरा उपगण के कुछ अन्य कुलों के नाम रेजिऑनिडी (Rhagionidae), माइडेडी (Mydadae), नेमेस्ट्रिमाइडी (Nemestrimidae), एक्रोसेराइडी इत्यादि हैं।


title: डिप्टेरा

text: इस उपगण के डिप्टेराओं की शृंगिकाओं में तीन खंड होते हैं, जिनमें साधारणतया पृष्ठीय बालदार प्रशाखाएँ (arista) होती हैं। स्पर्शक एक खंड का होता है। पृष्ठीय कोशिका (discal cell) प्राय: सर्वदा होती है और क्यूबिटल कोशिका (cubital cell) या तो सिकुड़ी हुई या बंद होती है। सिर के ऊपर लालाटिक संधिरेखा (frontal suture) होती है, जिसपर एक छोटा पत्रक या नखचंद्रक (lunula) होता है।


title: डिप्टेरा

text: इनमें ललाट की संधिरेखा नहीं होती तथा नखचंद्रक अस्पष्ट या अनुपस्थित होता है। टिलाइनम (Ptilinum) अनुपस्थित होता है और क्यूबिटल कोशिका लंबी होती है। यह छह कुलों में विभाजित है, जिनमें निम्नलिखित मुख्य हैं :


title: डिप्टेरा

text: इसके अंतर्गत सामान्यत: चौरस और कड़े आवरणवाली मक्खियाँ हैं, जिनका शरीर समतापी कशेरूकदंडीय प्राणियों पर बाह्य परजीवी जीवन के लिए अनुकूल होता है। इनमें पंख क्षीण होता है, या होता ही नहीं। टिलाइनम उपस्थित या अनुपस्थित रहता है। बाह्य परजीवी जीवन में समानता के नाते इसकी रचना विवर्तित (modified) होती है। इसके अंतर्गत निम्नलिखित कुल आते हैं :


title: डिप्टेरा

text: डिप्टेरा के नरों में वृषण अंडाकार या पिरिफॉर्म (pyriform) और बहुधा रंगीन होते हैं। मादाओं में बहुत अधिक अंडनालें होती हैं, जिनकी संख्या पाँच से लेकर १०० से अधिक होती है। अधिकांश डिप्टेरा अंडज होते हैं।


title: डिप्टेरा

text: मैथुन के कुछ दिनों बाद मादा बड़ी संख्या में अंडे देती है, जिनका आकार भिन्न भिन्न प्रकार का होता है। घरेलू मक्खी ७५ से १५० तक की संख्या में इकट्ठे ही अंडे देती है और जीवन भर में २,००० से भी अधिक अंडे दे लेती है। इसका जीवन अधिक से अधिक छह से लेकर १० सप्ताह तक का होता है और अपने जीवन में एक मक्खी केवल २२ बार अंडे दे सकती है। ये अंडे या तो बिखरे होते हैं अथवा कतारों में। मच्छरों के अंडे जल में एक बेड़े के आकार में दिए जाते हैं, जो तैरते रहते हैं। इनकी परजीवी जाति अपने अंडे अन्य कीटाणुओं, जंतुओं तथा पौधों के भीतर देती है, जहाँ वे बढ़ते हैं। कुछ जातियों, जैसे माइऐस्टर (Miaster), में डिंबजनन पाया जाता है। कुछ डिप्टेरा जरायुज (viviparous) भी होते हैं और ये अधिकतर प्यूपिधारा श्रेणी में पाए जाते हैं। ये या तो शिशुओं को जन्म देते हैं या ऐसे लार्वों को, जो परिपक्व होते हैं और पैदा होते ही इनका प्यूपीकरण हो जाता है। इस प्रकार लार्वा मादाओं में विभिन्न कालों तक रहता है। कीलिन (Keilin) ने सन् १९१६ में जरायुज कीटों को दो समुदायों में विभाजित किया है। पहले समुदाय में लार्वा मादा के गर्भाशय में अंडे से निकलता है और इसमें गर्भस्थ जीवन के लिए कोई विशेष प्रकार का अनुकूलन नहीं होता। बहुत से टाकिनिडी (Tachinidae) और दूसरे कीट इस समुदाय में आते हैं। दूसरे समुदाय में ग्लाँसाइना (Glossina) और प्यूपिपारा संमिलित हैं। इनमें लार्वा मादा के गर्भाशय में विशेष प्रकार की पोषक ग्रंथियों (nutritive glands) से आहार प्राप्त करते हैं। इन्हीं समुदायों के लार्वे परिपक्व अवस्था में जन्म लेते हैं और जन्म लेते ही इनका प्यूपीकरण हो जाता है।


title: डिप्टेरा

text: बहुत से डिप्टेराओं में वर्ष में केवल एक ही पीढ़ी (generation) होती है, किंतु सामान्य डिप्टेराओं में अधिकांशत: एक वर्ष में बहुत सी पीढ़ियाँ होती हैं। इन पीढ़ियों का वर्धन ऋतु एवं ताप पर निर्भर करता है। डिप्टेरा की कुछ जातियों में जीवनचक्र पूरा करने में दो तीन वर्ष भी लग जाते हैं।


title: डिप्टेरा

text: डिप्टेरा गण के लार्वों को पैर नहीं होते। इनकी गति कूटपादों और देहभित्ति के ऊपर के कंटकों की सहायता से होती है। इनके शरीर में अधिक से अधिक १२ खंड होते हैं, जिनमें से तीन वक्षीय और अन्य नौ उदरीय होते हैं। कुछ इने गिने कीटों, जैसे ऐनाइसोपॉडिडी (Anisepedidae) और थिरेविडी (Therevidae) के लार्वों में १२ से अधिक खंड होते हैं। अधिकतर लार्वों में स्पष्ट सिर नहीं होता, केवल क्यूलिसिडी (Culicidae) और नेमाटॉसरा (Nematocera) में स्पष्ट और उभरा हुआ सिर होता है। इसी कारण इन्हें युसेफालस (Eucethalous) श्रेणी में रखते हैं। साइक्लॉराफा में अवशेष सिर होता है, इसी कारण इसे एसेफालस (Acephalous) श्रेणी में रखते हैं। इसी प्रकार के अन्य बहुत से लार्वे मध्यवर्गीय होते हैं, जिनका सिर दुर्बल होता है और जिन्हें हेमिसेफॉलस (Hemicephalous) श्रेणी में रखते हैं। इस प्रकार का सिर अधूरा होता है और वक्ष के भीतर सिकोड़ा जा सकता है। पैर न होने के कारण ऐसे लार्वे सड़ी गली वस्तुओं, कूड़ा कर्कट, गोबर, मिट्टी, पौधों के ऊतक तथा जंतुओं के शरीर और पानी में छिपकर जीवन व्यतीत करते हैं।


title: डिप्टेरा

text: शृंगिकाएँ कदाचित् ही उभरी हुई तथा विभिन्न प्रकार की होती हैं और उनमें एक से लेकर छह तक खंड होते है। नेमाटॉसरा के कार्यशील लार्वों जैसे लार्वों में ये बहुत पुष्ट होते हैं, क्योंकि इनकी सहायता से ये अपना भोजन खोजते हैं। कभी कभी ये बहुत क्षीण भी होते हैं। विभिन्न समूदायों के मुखभाग की रचना में भी विचित्र अंतर होता है। नेमाटॉसरा के कुछ कुलों में ये आदर्शभूत पाए जाते हैं। साइक्लाराफा में यथार्थ मुखभाग अपक्षयी (atrophied) होता है और उसके स्थान पर अनुकूल रचनाएँ होती हैं, जिनसे सेफालोफैरिंजिऐल (Cephalopharyngeal) कंकाल बनता है।


title: डिप्टेरा

text: मांसाहारी कीटों के मुखभाग तीक्ष्ण और काँटेदार होते हैं, दाँत होते ही नहीं। किंतु वनस्पति आहारी कीटों में दाँत होते हैं। मृतोपजीवी कीटों में ग्रसनीय तल उद्रेखित होता है। वनस्पति आहारियों में कम उद्रेखित अथवा चिकना और मांसाहारियों में उद्रेख (ridges) बिलकुल नहीं होते।


title: डिप्टेरा

text: संभवत: अधिकतर लार्वे सड़े गले जैव पदार्थ खाते हैं। डिप्टेरा कुल के कुछ केवल पौधे ही खाते हैं, किंतु अधिकांशत: ये परोपजीवी या दूसरों का शिकार करनेवाले ही होते हैं।


title: डिप्टेरा

text: पूर्णवृद्धिप्राप्त लार्वा प्यूपा में बदल जाता है। इस बदलने में या तो लार्वा अपनी त्वचा फैंक देता है या वही त्वचा कठोर जलरोधी अंडाकार कोशित कोष्ठ का निर्माण कर लेती है, जिसको प्यूपा कोष या प्रडिंभ कोष कहते हैं। यह प्यूपा कोष अचल होता है। कुछ कीट प्यूपा कोष बनाते हैं तथा यदा कदा दुर्बल कवच भी बनाते हैं। इस श्रेणी के बहुत से कीट लार्वा या प्यूपा की दशा में ही शीतकाल व्यतीत करते हैं, लेकिन कुछ अंडे की दशा में और कुछ प्रौढ़ दशा में शीतनिष्क्रिय रहते हैं।


title: डिप्टेरा

text: प्राचीन या पेरिपन्यूस्टिक (Peripneustic) अवस्था लगभग नेमाटॉसरा में ही पाई जाती है। श्वासरध्रं की अधिकतम संख्या दस जोड़ा, जैसे बिबिओ (Bibio) में, होती है, परंतु सीटॉपसिनल (Seatopsinal) और इसी तरह कुछ अन्य कीटों में ये नौ जोड़े होते हैं। मुख्यतया श्वासरध्रं के दो जोड़े, एक अग्र और एक पश्च, होते हैं, परंतु कुछ कीटों में, मुख्यत: परोपजीवियों में, केवल पश्च श्वासरध्रं का जोड़ा ही पाया जाता है। प्यूपा कोष्ठ अंदर के भार के कारण एक निश्चित रेखा पर फट जाता है। गंभीर या प्रचंड साइक्लाराफा का प्रौढ़ जीव, लालाटिक ब्लैडर या टिलाइनम (Ptilinum) को फुलाकर, बाहर निकलता है, जिससे प्यूपा कोष में छिद्र बन जाता है।


title: डिप्टेरा

text: इस गण के मुख्य प्राणी पूरे विश्व में पाए जाते हैं और इनमें बहुत कम ही समुदाय एक ही स्थान तक सीमित है। साथ ही साथ यह बात भी महत्वपूर्ण है कि उष्ण कटिबंध में ही ये अधिक संख्या तथा महत्वपूर्ण समुदाय में पाए जाते हैं।


title: डिप्टेरा

text: डिप्टेरा लार्वा अथवा प्रौढ़, अपनी दोनों ही स्थितियों में, बड़े आर्थिक महत्व का है। कीटों का कोई भी अन्य वर्ग डिप्टेरा से अधिक आर्थिक महत्व का नहीं है। कुछ महत्वपूर्ण संक्रामक रोगों के, जैसे मलेरिया, सुषुप्तिरोग (slepping sickness), फीलपाँव, पीतज्वर इत्यादि के, रोगोत्पादक जीव रक्तशोषक मक्खियों द्वारा मनुष्यों में संचारित किए जाते हैं। इन मक्खियों के लार्वे हानिकारक नहीं होते। मक्खियाँ मनुष्यों तथा पशुओं के लिए घातक तथा विनाशकारी सिद्ध होती हैं। उदाहरणत:, आनॉफेलीज़ और क्यूलेक्स (Culex) मच्छरों की विभिन्न जातियाँ मलेरिया और फीलपाँव को एक मनुष्य से दूसरे मनुष्य में फैलाती हैं। इसी प्रकार एईडीज़ईजिप्टी (Aedesaegypti) पांडुज्वर (yellow fever) के वाहक हैं। ग्लोसाइना (Glossina) मक्खी सुषुप्तिरोग का संक्रमण मनुष्यों में और नॉगाना (nagana) का संक्रमण पालतू जानवरों में करती है। रक्तचूषक छोटी मक्खी (Moth fly, genus Phlebotomus) दक्षिणी यूरोप और उत्तरी अफ्रीका में सैंड ज्वर (sand fever) अथवा पैप्पैटैसी ज्वर (pappataci fever) के संक्रमण के लिए उत्तरदायी है। इसी प्रकार 'घोड़ मक्खी' (Tabanus striatus) भारत और दूसरी जगहों में एक प्रकार की बीमारी, सरा (surra), के रोगोत्पादक जीवों को जानवरों में फैलाती है। घरेलू मक्खी (Musca domestica) और इसी प्रकार की अन्य मक्खियाँ स्वत: रोगोत्पादन का कार्य न करके केवल घातक बीमारियों के रोगवाहक का कार्य करती हैं। यद्यपि ये रक्तचूषक नहीं होती, तथापि आंत्र ज्वर (typhoid), बच्चों का अतिसार (infantile diarrhoea), विसूचिका (cholera), आमातिसार (amoebic dysentery) इत्यादि व्याधियों के जीवाणुओं (germs) की वाहक हैं। ये एक ओर तो मलमूत्रादि, थूक, रोगियों के शवों, खाद तथा अन्य प्रकार की सड़ी गली वस्तुओं का, जिनमें व्याधियों के जीवाणु रहते हैं, स्पर्श करती हैं और दूसरी ओर वे मनुष्यों के खाद्य पदार्थों पर बैठती हैं। ये दो विधियों से रोग फैलाती हैं। एक बाह्य रोगांतरण (external transference), जिसके लिए मक्खी के संपूर्ण शरीर की रचना उपयुक्त होती है और दूसरा आंतर रोगांतरण (internal transference), जो मक्खी के भोजन करने और उगलने या वमन करने की आदत से होता है।


title: डिप्टेरा

text: बहुत सी मक्खियों के लार्वा कृषि के पौधों को हानि पहुँचाते हैं। इनमें से कुछ महत्वपूर्ण मक्खियाँ हैं, जैसे फलमक्षिकाएँ, जो सारे संसार में फलों का नाश करने के लिए प्रसिद्ध हैं। भूमध्यसागर की फल की मक्खियाँ १२० प्रकार के पोषक (Host) पौधों पर पाई जाती हैं। भारत में डेकस डॉरसेलिस (Dacus dorsalis) फलमक्षिका फलों और तरकारियों को बहुत अधिक क्षति पहुँचाती है। इसी प्रकार की बहुत सी दूसरी मक्खियाँ भी हैं, जो हमारे यहाँ पौधों को बहुत अधिक हानि पहुँचाती हैं, जैसे लौकी का मक्खी (Chaetodacus cucurbitae or Pumpkin fruit fly), तरबूज या फूट की मक्खी (mellon fly) और दूसरी मक्खियाँ, जो तरोई, करेला इत्यादि की विनाशक हैं। यदा कदा टमाटर पर भी इनका आक्रमण होता है। इस वर्ग के सदस्य नीबूवाले (citrus) पौधों, हल्दी, अदरक, आम, बेर, इलायची, मसूर, धान, रूई, मदार, शरीफा इत्यादि को हानि पहुँचाते हैं। कुछ के लार्वा अन्न संबंधी (cereals) और दूसरी फसलों की जड़ों को अधिक हानि पहुँचाते हैं। इसी प्रकार कैबेज मैगॉट (Cabbage maggot) और प्याज मक्खी (Onion fly) बंद गोभी और प्याज को बहुत अधिक क्षति पहुँचाती हैं।


title: डिप्टेरा

text: कुछ दूसरी मक्खियों के लार्वा मनुष्यों और घरेलू जानवरों को क्षति पहुँचाते हैं। उनकी उपस्थिति से जो व्याधि होती है वह साधारण शब्दों में माइयासिस (Myiasis) के अंतर्गत आती है। माइयासिस उस स्थिति को कहते हैं, जिसमें मनुष्य या जानवर के शरीर का कोई भाग डिप्टेरा गण की मक्खियों के अंडे या लार्वे से आक्रांत रहता है। ये लार्वे शरीर के किसी भी प्राकृतिक छिद्र; त्वचा के व्रण, आहारनलिका या शरीर के ऊतकों में पाए जाते हैं। इस श्रेणी में यूरोप और अमरीका की वार्बल मक्खी (Warble fly) आती है, जो भारत में पंजाब में भी पाई जाती है। यह पशु की खाल का भेदन करके अत्यधिक हानि पहुँचाती है। इसी प्रकार घोड़े की वधई (Gasterophilus) घोड़े और खच्चरों की आहारनलिका पर आक्रमण करती हैं। भेड़ों की वधई (Breeze fly) भेड़ों की नासिका में अंडे देती है और लार्वा अंडों से निकलकर मस्तिष्क तक पहुँच जाती है।


title: डिप्टेरा

text: डिप्टेरा केवल हानिकारक ही नहीं होते, वरन् इनकी बहुत सी ऐसी जातियाँ (स्पीशीज़) भी हैं जो मानव के लिए अति उपयोगी हैं। ये हमारी फसलों, बागों और जंगलों की उपज और वृद्धि में बड़ी सहायता देती हैं। बहुत सी ऐसी दूसरी लाभदायक मक्खियाँ भी हैं जो दूसरे अन्य कीटों को समाप्त कर देती हैं। इस गण में परभक्षी एवं कुछ परजीवी आते हैं, जो लाभदायक हैं। परभक्षियों में हॉवर (Hover) मक्खी, कुल सरफाइडी (Syrphidae) और रॉबर (Robber) मक्खी का लार्वा आता है। टाकिनिडी (Tachinidae) कुल का परजीवी लार्वा बहुत से दूसरे असंख्य कीटों को समाप्त करता है। गन्ने का बोरर बीटल (Borer beetle, Rhabocnemis obscura) इस प्रकार के परजीवी टाकिनिड (Tachinid, Ceromasia sphenophori) के द्वारा नियंत्रित हुआ है। ठीक इसी प्रकार दूसरे टाकिनिड बहुत से अनिष्टकारक कीटों पर नियंत्रण रखने में सहायक सिद्ध हुए हैं।


title: नौगाँव, छतरपुर

text: मध्यप्रदेश के छतरपुर जिले में नौगांव तहसील देश का पहला स्मार्ट सिटी था जिसे अंग्रेजों ने बनाया था। लेकिन नौगांव का आजादी के बाद तेजी से विकास नहीं हुआ जिससे यह शहर सिमटकर रहा गया। यह शहर ब्रिटिश शासनकाल के समय में विध्य क्षेत्र की राजधानी थी। नगर की स्थापना 1842 में जैतपुर के महाराज पारीक्षित को हराने के लिए अंग्रेजों ने जैतपुर से 25 किलोमीटर की दूरी अपने सैनिकों के साथ तंबू लगाकर छावनी बनाई थी। इसके बाद महाराज पारीक्षित को घेरने की रणनीति तैयार कर 12 फनी तोप से कैथासदर की छावनी को ध्वस्त कर दिया था। तभी से नौगांव अंग्रेजों की छावनी बन गया। सैनिकों की आवश्यकताओं को पूरा करने के लिए यहां पर भारत के कोने कोने से व्यापारी बुलाए गए। जिससे ब्रिटिश सैनिकों को दूध उपलब्ध कराने के लिए ग्वाल, टेलर, कपड़ा व्यापारी, मोची सहित अन्य समाज के लोगों को यहां बसाया गया। जिससे नौगांव को अब भी छावनी के नाम जाना जाता है। नौगांव एक सुंदर शहर बसाया गया था। जिसमें 192 चौराहे जो आपस में एक दूसरी सड़क को मिलाते हैं। नौगांव को एक समय मिनी चंडीगड़ के नाम से भी जाना जाता था।


title: नौगाँव, छतरपुर

text: रियासत कालीन प्रमुख इमारतों का अब क्या उपयोग रियासत कालीन समय का गवर्मेंट प्रेस कार्यालय में वर्तमान में बालिका हरिजन छात्रावास संचालित किया जा रहा है। सचिवालय में प्राइमरी स्कूल, सर्जन ऑफिस वर्तमान में टीबी अस्पताल बन चुका है। वहीं उस समय का सिंचाई विभाग मुख्यालय व चीफ कंजर्वेटर फॉरेस्ट का भवन वर्तमान में सिविल अस्पताल बन चुका है। हाईकोर्ट भवन वर्तमान में अदालत भवन, आरटीओ कार्यालय भवन वर्तमान में सेलटैक्स ऑफिस, डीआईजी निवास का भवन अब केनाल कोठी हो गई। वहीं सेकेट्री आवास वर्तमान में यातायात चौकी हो चुकी है, शिक्षा विभाग का भवन वर्तमान में ग्राम विकास सहकारी समिति, वहीं 1969 में बनाई गयी पुरानी आर्मी चर्च आज भी है। यह आर्मी के अंडर में है। रेस्ट हाउस, पोलिटिकल एजेंट का बंगला, क्लब भवन, पॉलिटेक्निक कॉलेज भी है। वहीं बंदीगृह (पुरानी जेल) में अभी भी कालकोठरी व कैदियों की बेरिंग के नमूने मिलते हैं। नगर की धूप घड़ी जीटीसी स्कूल के प्रांगण में इतिहास बयां कर रही है।


title: नौगाँव, छतरपुर

text: पहले मुख्यमंत्री थे सक्सेना देश की आजादी के बाद नौगांव को 15 अगस्त 1947 में विंध्य प्रदेश की राजधानी के रूप में नवाजा गया था। जिसके पहले मुख्यमंत्री चरखारी के कामता प्रसाद सक्सेना को बनाया गया था और एक वर्ष तक नगर विंध्य प्रदेश की राजधानी रहा। नगर में सभी प्रकार के ट्रेनिंग सेंटर थे। लेकिन वर्तमान में तहसील में सिमट कर रह गया है। 180 वर्ष पहले भरत देश की पहली स्मार्ट सिटी था नौगांव जिसकी परिकल्पना ब्रिटेन में की गई थी। तब ब्रिटेन के इंजीनियरों ने भारत का सर्वे किया था। इसके बाद नौगांव को स्मार्ट सिटी के लिए चुना और ब्रिटेन में ही नक्शा तैयार किया गया। फिर नामी ठेकेदारों को नगर को स्मार्ट सिटी बनाने का ठेका दिया गया। जहां नगर अंग्रेजों के शासन काल में स्मार्ट सिटी हुआ करता था आज नगर के बड़े कार्यालय, प्रदेश, संभाग और जिले में शिफ्ट हो गए हैं। 36 रियासतें आती थी बुंदेलखंड में नगर का इतिहास 1842 से लेकर 1932 तक ब्रिटिश कालीन कंजुमेंट हुआ करता था। इसमें पॉलिटिकल एजेंडा बैठता था। जिसके अंडर में बुंदेलखंड की 36 रियासतों पर शासन चलाया जाता था। जिसमें पन्ना, अजयगढ़, सरीला, चरखारी, बिजावर, छतरपुर, लुगासी, गर्रोली, अलीपुरा, नैगुवां, कौहनियां, खनियाधाना, दतिया, समथर, कदौरा, बेरीकपुरा, जिगनी, बिजना, दुरबई, बंकापहाड़ी, टोडीफतेहपुर, ओरछा, गौरिहार, नागौद, जसो, सुहावल, मैहर, कोठी, बरोंधा, पालदेव, पहरा, तराओ, भैसोदा, कामता रजोल की रियासतें बिटिश हुकूमत के नौगांव में रह रहे पोलिटिकल एजेंड के माध्यम से चलाई जाती थीं। इन रियासतों के राजाओं को रुकने के लिए नगर में ३६ हाउस और 36 बंगले भी बनवाए गए थे। जो नगर का इतिहास बयां कर रहे है। ये बंगले भी देखरेख के अभाव में ध्वस्त हो गए।


title: नौगाँव, छतरपुर

text: नाथूराम ब्रिटिश हुकूमत में थे सप्लायर नगर के बस स्टैंड के पीछे स्थापना कार्यक्रम के आयोजक दिनेश सेन के पिता नाथूराम सेन ने बताया कि अंग्रेजी हुकूमत के समय में वह जेल में खाद्य सामग्री की सप्लायर थे। उस समय शासन कड़ा था। नगर में स्थित पॉलिटेक्निक कॉलेज कैंपस में बनी जेल में अंग्रेज अपराधियों को खुले में फांसी घर में लटकाते थे। वहीं जेल के अंदर बनी काल कोठरी में कैदियों को सजा दी जाती थी।नोगांव नगर भारत के उत्तरी मध्य प्रदेश राज्य के छतरपुर ज़िले में स्थित है। नौगांव झांसी, सतना, श्रीनगर, बलदेवगढ़ और महाराजपुर जैसे अन्य केंद्रों से सड़क मार्ग से भलीभांती जुड़ा है। नौगांव एक महत्त्वपूर्ण नागरिक केंद्र तथा सैनिक छावनी है। नौगांव अंग्रेज़ों के शासनकाल में बुंदेलखंड एजेंसी का ब्रिटिश मुख्यालय भी था। नौगांव एक प्रमुख कृषि वितरण केंद्र है और नौगांव रसायन व औषधि संयंत्र यथा एक शराब कारख़ाना स्थित है। नौगांव नगर में एक अस्पताल, सरकारी पॉलीटेक्निक संस्थान, अवधेश प्रताप सिंह विश्वविद्यालय से संबद्ध महाविद्यालय और अधिकारियों के प्रशिक्षण के लिए एक महाविद्यालय स्थित है। और साथ ही यहाँ अब गवर्मेंट इंजीनियरिंग कॉलेज खुल गया है।


title: नीरा आर्या

text: नीरा आर्य (१९०२ - १९९८) , आजाद हिन्द फौज में रानी झांसी रेजिमेंट की सिपाही थीं, जिन पर अंग्रेजी सरकार ने गुप्तचर होने का आरोप भी लगाया था। 1998 में इनका निधन हैदराबाद में हुआ। इन्हें नीरा नागिनी के नाम से भी जाना जाता है। इनके भाई बसंतकुमार भी आजाद हिन्द फौज में थे। नीरा नागिनी और इनके भाई बसंतकुमार के जीवन पर कई लोक गायकों ने काव्य संग्रह एवं भजन भी लिखे हैं।नीरा नागिनी के नाम से इनके जीवन पर एक महाकाव्य भी है। इनके जीवन पर फिल्म का निर्माण भी होने की खबर है। यह एक महान देशभक्त, साहसी एवं स्वाभिवानी महिला थीं, जिन्हें गर्व और गौरव के साथ याद किया जाता है। हैदराबाद की महिलाएं इन्हें पेदम्मा कहकर पुकारती थीं। नीरा आर्य के नाम पर एक राष्ट्रीय पुरस्कार भी स्थापित किया गया है। प्रथम नीरा आर्य पुरस्कार के लिए छत्तीसगढ़ के अभिनेता अखिलेश पांडे का चयन किया गया है। एक भव्य समारोह में अखिलेश पांडे को नीरा आर्य सम्मान दिया गया। नीरा की जन्मस्थली खेकड़ा में एक स्मारक भी बनाने की घोषणा की गई है।


title: नीरा आर्या

text: नीरा आर्य का जन्म 5 मार्च 1902 को तत्कालीन संयुक्त प्रांत के खेकड़ा नगर में हुआ था। वर्तमान में खेकड़ा भारत के उत्तरप्रदेश राज्य में बागपत जिले का एक शहर हैं।इनके धर्मपिता सेठ छज्जूमल अपने समय के एक प्रतिष्ठित व्यापारी थे, जिनका व्यापार देशभर में फैला हुआ था। खासकर कलकत्ता में इनके पिताजी के व्यापार का मुख्य केंद्र था, इनके धर्म पिता छज्जूमल ने इनकी प्रारम्भिक शिक्षा का प्रबंध कलकत्ता के निकट भगवानपुर ग्राम में किया था। नीरा के प्रारम्भिक शिक्षक का नाम बनी घोष था, जिन्होंने उन्हें संस्कृत का ज्ञान दिया। बाद की शिक्षा कलकत्ता शहर में हुई। नीरा आर्य हिन्दी, अंग्रेजी, बंगाली के साथ-साथ कई अन्य भाषाओं में भी प्रवीण थीं। इनकी शादी ब्रिटिश भारत में सीआईडी इंस्पेक्टर श्रीकांत जयरंजन दास के संग हुई थी। श्रीकांत जयरंजन दास अंग्रेज भक्त अधिकारी था। श्रीकांत जयरंजन दास को नेताजी सुभाष चंद्र बोस की जासूसी करने और उसे मौत के घाट उतारने की जिम्मेदारी दी गई थी।


title: नीरा आर्या

text: इन्होंने नेताजी सुभाष चंद्र बोस की जान बचाने के लिए अंग्रेजी सेना में अफसर अपने पति श्रीकांत जयरंजन दास की हत्या कर दी थी अवसर पाकर श्रीकांत जयरंजन दास ने नेताजी को मारने के लिए गोलियां दागी तो वे गोलियां नेताजी के ड्राइवर को जा लगी, लेकिन इस दौरान नीरा आर्य ने श्रीकांत जयरंजन दास के पेट में संगीन घोंपकर उसे परलोक पहुंचा दिया था। श्रीकांत जयरंजन दास नीरा आर्य के पति थे, इसलिए पति को मारने के कारण ही नेताजी ने उन्हें नागिनी कहा था। आजाद हिन्द फौज के समर्पण के बाद इन्हें पति की हत्या के आरोप में काले पानी की सजा हुई थी, जहां इन्हें घोर यातनाएं दी गई। आजादी के बाद इन्होंने फूल बेचकर जीवन यापन किया, लेकिन कोई भी सरकारी सहायता या पेंशन स्वीकार नहीं की।इनके भाई बसंत कुमार भी स्वतंत्रता सेनानी थे, जो आजादी के बाद संन्यासी बन गए थे।


title: नीरा आर्या

text: आजादी के जंग में अपनी भूमिका पर इन्होंने अपनी आत्मकथा भी लिखी है। उर्दू लेखिका फरहाना ताज (जो हिन्दी में मधु धामा के नाम से लिखती हैं) को भी इन्होंने अपने जीवन के अनेक प्रसंग सुनाए थे। उन्होंने भी इनके जीवन पर एक उपन्यास लिखा है, जिसमें इनके आजादी की जंग में योगदान को रेखांकित किया गया है।


title: नीरा आर्या

text: ‘‘मुझे गिरफ्तार करने के बाद पहले कलकत्ता जेल में भेजा गया। यह घटना कलकत्ता जेल की है, जहां हमारे रहने का स्थान वे ही कोठरियाँ थीं, जिनमें अन्य महिला राजनैतिक अपराधी रही थी अथवा रहती थी। हमें रात के 10 बजे कोठरियों में बंद कर दिया गया और चटाई, कंबल आदि का नाम भी नहीं सुनाई पड़ा। मन में चिंता होती थी कि जहां हमें भेजा जाना था, वहां गहरे समुद्र में अज्ञात द्वीप में रहते स्वतंत्रता कैसे मिलेगी, अभी तो ओढ़ने बिछाने का ध्यान छोड़ने की आवश्यकता आ पड़ी है? जैसे-तैसे जमीन पर ही लोट लगाई और नींद भी आ गई। लगभग 12 बजे एक पहरेदार दो कम्बल लेकर आया और बिना बोले-चाले ही ऊपर फेंककर चला गया। कंबलों का गिरना और नींद का टूटना भी एक साथ ही हुआ। बुरा तो लगा, परंतु कंबलों को पाकर संतोष भी आ ही गया। अब केवल वही एक लोहे के बंधन का कष्ट और रह-रहकर भारत माता से जुदा होने का ध्यान साथ में था।


title: नीरा आर्या

text: ‘‘सूर्य निकलते ही मुझको खिचड़ी मिली और लुहार भी आ गया। हाथ की सांकल काटते समय थोड़ा-सा चमड़ा भी काटा, परंतु पैरों में से आड़ी बेड़ी काटते समय, केवल दो-तीन बार हथौड़ी से पैरों की हड्डी को जाँचा कि कितनी पुष्ट है। मैंने एक बार दुःखी होकर कहा, ‘‘क्याअंधा है, जो पैर में मारता है?’’


title: नीरा आर्या

text: ‘‘बंधन में हूँ तुम्हारे कर भी क्या सकती हूँ...’’ फिर मैंने उनके ऊपर थूक दिया था, ‘‘औरतों की इज्जत करना सीखो?’’ जेलर भी साथ थे, तो उसने कड़क आवाज में कहा, ‘‘तुम्हें छोड़ दिया जाएगा, यदि तुम बता दोगी कि तुम्हारे नेताजी सुभाष कहाँ हैं?’’


title: नीरा आर्या

text: जैसे ही मैंने कहा तो जेलर को गुस्सा आ गया था और बोले, ‘‘तो तुम्हारे दिल से हम नेताजी को निकाल देंगे। ’’ और फिर उन्होंने मेरे आँचल पर ही हाथ डाल दिया और मेरी आँगी को फाड़ते हुए फिर लुहार की ओर संकेत किया...लुहार ने एक बड़ा सा जंबूड़ औजार जैसा फुलवारी में इधर-उधर बढ़ी हुई पत्तियाँ काटने के काम आता है, उस ब्रेस्ट रिपर को उठा लिया और मेरे दाएँ स्तन को उसमें दबाकर काटने चला था...लेकिन उसमें धार नहीं थी, ठूँठा था और उरोजों (स्तनों) को दबाकर असहनीय पीड़ा देते हुए दूसरी तरफ से जेलर ने मेरी गर्दन पकड़ते हुए कहा, ‘‘अगर फिर जबान लड़ाई तो तुम्हारे ये दोनों गुब्बारे छाती से अलग कर दिए जाएँगे...’’ उसने फिर चिमटानुमा हथियार मेरी नाक पर मारते हुए कहा, ‘‘शुक्र मानो हमारी महारानी विक्टोरिया का कि इसे आग से नहीं तपाया, आग से तपाया होता तो तुम्हारे दोनों स्तन पूरी तरह उखड़ जाते।’’


title: नीरा आर्या

text: वैसे तो पवित्र मोहन रॉय आजाद हिंद फौज के गुप्तचर विभाग के अध्यक्ष थे, जिसके अंतर्गत महिलाएं एवं पुरुष दोनों ही गुप्तचर विभाग आते थे। लेकिन नीरा आर्य को आजाद हिंद फौज की प्रथम जासूस होने का गौरव प्राप्त है। नीरा को यह जिम्मेदारी इन्हें स्वयं नेताजी सुभाषचंद्र बोस ने दी थी। अपनी साथी मानवती आर्या, सरस्वती राजामणि और दुर्गा मल्ल गोरखा एवं युवक डेनियल काले संग इन्होंने नेताजी के लिए अंग्रेजों की जासूसी भी की। जासूसी से संबंधित इनकी आत्मकथा का एक अंश इस प्रकार है :